Το βιβλίο για τον Μωάμεθ που εκνευρίζει τους χριστιανούς και σοκάρει τους μουσουλμάνους | www.athensvoice.gr\nΟ πολυβραβευμένος συγγραφέας ιστορικών μυθιστορημάτων Ζιλμπέρ Σινουέ, μιλάει για το νέο του βιβλίο «Ο προφήτης του Θεού» από τις εκδόσεις Ψυχογιός\n21.01.2017 - 19:48\nΜε πατέρα Αιγύπτιο, Γαλλίδα μητέρα και Ελληνίδα γιαγιά ο Ζιλμπέρ Σινουέ αισθάνεται ένας ευρωπαίος, που παραμένει ανατολίτης, αλλά νιώθει την Ελλάδα σαν δεύτερο σπίτι του –βλέπετε η γιαγιά του ήταν από τον Βόλο, αν και δεν πρόλαβε να τη γνωρίσει. Στο νέο του βιβλίο, το 22ο της συλλογής του, εξιστορεί τη ζωή του Μωάμεθ με μία δόση μυθοπλασίας. Όταν τον ρωτούν γιατί επέλεξε αυτό το θέμα αυτή την περίοδο, τη στιγμή που βρίσκεται σε έξαρση το μεγαλύτερο κύμα ισλαμοφοβίας παγκοσμίως, απαντά «αυτή ήταν η αιτία που έγραψα το βιβλίο, για να καταλάβω που οφείλεται αυτός ο φανατισμός» και συμπληρώνει «γεννήθηκα στην Αίγυπτο το 1947 και δεν θυμάμαι ποτέ να άκουσα για θρησκεία. Οι γυναίκες δεν φορούσαν καν μαντήλα… Παλαιότερα δεν ήταν έτσι τα πράγματα στη Μέση Ανατολή».\nTo βιβλίο «Ο Προφήτης του Θεού» που κυκλοφορεί από τις εκδόσεις Ψυχογιός\nΗ μεγάλη εμπειρία και μαεστρία του Ζιλμπέρ Σινουέ να εντάσσει τη μυθοπλασία στα ιστορικά γεγονότα, όχι αλλοιώνοντας την πραγματικότητα, αλλά εξετάζοντάς την από νέα σκοπιά, ξαναζωντανεύει αυτή τη φορά τη ζωή του Μωάμεθ.\nΟ κ. Σινουέ αποκαλύπτει ότι η έρευνα για τη ζωή του Μωάμεθ του πήρε ένα χρόνο. Ήθελε να καταλάβει τον λόγο που αυτή η ιστορική προσωπικότητα αποτελεί πηγή έμπνευσης για πάνω από 1 δις άνδρες και γυναίκες. Όσον αφορά την ακρίβεια των στοιχείων που αναφέρονται στο βιβλίο εξηγεί: «Η πρώτη βιογραφία του προφήτη αποτελεί ένα έργο του Ιμπν Ισχάκ, που γράφτηκε τον 8ο αιώνα στη Μεδίνα και ήταν βασισμένη σε μαρτυρίες ανθρώπων που είτε είχαν γνωρίσει οι ίδιοι τον προφήτη, είτε γνώριζαν κάποιους τρίτους που τον είχαν γνωρίσει. Υπήρχαν μόνο 7-8 αντίτυπα αυτής της βιογραφίας, τα οποία εξαφανίστηκαν, ενώ μόνο 1 βρέθηκε στην κατοχή ενός Ιρακινού, ο οποίος εμπνεύστηκε από το πρώτο έργο για να γράψει ένα δεύτερο. Εγώ για τη συγγραφή του δικού μου βιβλίου έχω βασιστεί σε αυτή τη δεύτερη βιογραφία, αλλά και στην προφορική παράδοση. Έχω προσέξει πάρα πολύ τις ιστορικές πηγές και κανείς δεν μπορεί να “επιτεθεί” στο βιβλίο ισχυριζόμενος ότι περιέχει ανακρίβειες».\n«Το μόνο που προσέθεσα ήταν ένας φανταστικός διάλογος μεταξύ ενός νέου κι ενός γέροντα και το μόνο που ενδέχεται να σοκάρει ορισμένους, είναι ίσως οι ερωτήσει που απευθύνει αυτός ο νέος».\n«Οι χριστιανοί με κατηγόρησαν ότι κάνω διαφήμιση στο Ισλάμ, αλλά οι Γάλλοι μουσουλμάνοι αντέδρασαν πολύ θετικά. Ωστόσο, το βιβλίο δεν θα κυκλοφορήσει στη Μέση Ανατολή, γιατί οι ερωτήσεις του νεαρού γραφέα, μπορεί να θεωρηθούν προσβλητικές για ορισμένους μουσουλμάνους».\n«Αυτό που εξηγεί το βιβλίο είναι ότι υπήρχαν δύο προφήτες, για την ακρίβεια πρόκειται για δύο διαφορετικές ζωές που έζησε ο Μωάμεθ, πρώτα στη Μέκκα και αργότερα στη Μεδίνα. Στη Μέκκα ο έζησε ως προφήτης, όπως ο Ιησούς, διδάσκοντας στους πολυθεϊστές, τότε (630-640 π.Χ.), Άραβες ότι ο Θεός είναι ένας. Παράλληλα έδωσε δικαιώματα στις γυναίκες, δίνοντάς τους τη δυνατότητα να παίρνουν διαζύγιο, να κάνουν εμπόριο και να δέχονται κληρονομιά. Προέβη σε πολύ προοδευτικές ενέργειες, τη στιγμή που οι γυναίκες θάβονταν ζωντανές αμέσως μετά τη γέννησή τους.\nΌσο όμως η φήμη του στη Μέκκα μεγάλωνε, άρχισε να αποκτά εχθρούς, ενώ η ζωή του διέτρεξε μεγάλο κίνδυνο. Το ίδιο και οι μαθητές του. Τότε ξεκίνησε η δεύτερη ζωή του στη Μεδίνα, όπου κατέφυγε προκειμένου να υπεραμυνθεί των πιστεύω του. Εκεί, όμως δεν βρέθηκε με την ιδιότητα του προφήτη, αλλά του πολεμιστή. Ενώ στην αρχή γίνεται μαχητής για να αμυνθεί, στη συνέχεια γίνεται κατακτητής και ιδρύει το Ισλαμικό Κράτος. Εκείνη την περίοδο αυτές οι ενέργειες ήταν αναγκαίες, αλλά σήμερα αυτός ο πόλεμος δεν μπορεί να επαναλαμβάνεται. Οι βίαιοι στίχοι που εμπεριέχονται στο Κοράνι είναι αυτοί που εμπνέουν σήμερα τον μουσουλμανικό κόσμο και αποτελούν τη θεωρητική βάση για την υιοθέτηση ακραίων θέσεων.\nΓια να ερμηνευθεί η βία που διδάσκει το Κοράνι, πρέπει οι πιστοί να αντιληφθούν ότι εκείνη αφορούσε τις ιστορικές συγκυρίες στις οποίες γράφτηκαν τα κείμενα. Πριν 1.400 χρόνια, όταν ειπώθηκαν οι λέξεις αυτές, υπήρχε πόλεμος. Το πρόβλημα σήμερα ξεκινάει επειδή κάποιοι χρησιμοποιούν αυτές τις λέξεις στον 21ο αιώνα. Αν ανατρέξει κανείς στην ιστορία, θα δει ότι όλοι οι μεγάλοι κατακτητές διακήρυσσαν φοβερά πράγματα, αφορούσαν όμως μία συγκεκριμένη χρονική στιγμή και δεν μπορούμε να τα εφαρμόζουμε σήμερα».\nΕίναι άραγε λοιπόν το βιβλίο αυτό μία προσπάθεια να καταπολεμηθεί η ισλαμοφοβία, μέσω της γνώσης της ιστορίας και της κατανόησης του πώς φτάσαμε στον σύγχρονο φανατισμό; «Πρέπει να παραδεχτώ ότι πρωτίστως γράφω για εμένα. Για να εξηγήσω στον ίδιο μου τον εαυτό πράγματα που δεν κατανοώ. Αν τώρα τύχει να επηρεάσω και άλλους ανθρώπους και να τους βοηθήσω να κατανοήσουν κάτι που αγνοούν, τότε θα είμαι πολύ ικανοποιημένος».\n«Η άνοδος του ισλαμικού φανατισμού πιστεύω ότι έγκειται στη φτώχια, τον αναλφαβητισμό και ένα αίσθημα αδικίας που αισθάνονται οι άνθρωποι εκεί σε σχέση με τη Δύση. Στην Αίγυπτο το 35% του πληθυσμού είναι αναλφάβητο, στο Μαρόκο το ποσοστό είναι 25%, ενώ η Τυνησία είναι μάλλον η χώρα με το μεγαλύτερο μορφωτικό επίπεδο. Πρόκειται για πολύ φτωχούς και εύθραυστους ανθρώπους, χωρίς κουλτούρα και μόρφωση, που πείθονται πολύ εύκολα να σκοτώσουν κάποιον για 100 δολάρια, με την πρόφαση ότι κάποιοι θα προσέχουν την οικογένειά τους και ο Αλάχ τους ίδιους».\n«Μα στον ISIS δεν κατατάσσονται μόνο αυτοί που λέτε, αλλά και νέοι, μορφωμένοι άνθρωποι της Δύσης», λέει η ένσταση.\nΟ κ. Σινουέ απαντά: «Οι νέοι της Δύσης δυσκολεύονται να βρουν το νόημα της ζωής. Οι συνθήκες ολοένα δυσκολεύουν και είναι σαν κάποιος να τους έχει αφαιρέσει το όνειρο. Είναι εύκολο επομένως να τους επηρεάσεις. Δύο φίλοι του γιου μου, 20 χρονών, αυτοκτόνησαν πέρυσι…»\n«Είμαι γενικώς ένας ανήσυχος αισιόδοξος. Θέλω να ελπίζω, αλλά ξέρω ότι δεν γίνεται να συνεχίσουμε έτσι. Δεν είναι φυσιολογικό το ήμισυ του παγκόσμιου πλούτου να βρίσκεται στα χέρια 8 ανθρώπων, δεν είναι φυσιολογικό. Η επανάσταση στον Αραβικό κόσμο ίσως να ήταν η αρχή για κάτι νέο. Πιστεύω ότι και στην Ελλάδα συνέβη κάτι σαν επανάσταση, αφού ο λαός εκδήλωσε πολλάκις την αντίθεσή του στις πολιτικές της Ευρωπαϊκής Ένωσης (ΕΕ) και εκφράστηκε η ανάγκη για περισσότερη δικαιοσύνη.\nΑν γινόταν δημοψήφισμα για την ΕΕ στη Γαλλία, ο κόσμος θα έλεγε Όχι. Ωστόσο, δεν πιστεύω ότι η Μαρίν Λεπέν θα εκλεγεί. Ίσως τα καταφέρει στον πρώτο γύρο, αλλά μέχρι εκεί. Αν και αισθάνομαι Ευρωπαίος, πρέπει να δεχτούμε ότι το ευρωπαϊκό εγχείρημα είναι τρελό. Είναι πολύ δύσκολο για 27 χώρες με διαφορετική κουλτούρα και συμφέροντα, να καταφέρουν να συνεργαστούν σε τόσο σύνθετα ζητήματα.\nΛέω 27 και όχι 28, γιατί θεωρώ ότι η Βρετανία θα αποχωρίσει οριστικά από την Ένωση. Αυτό ωστόσο δεν με πειράζει καθόλου, γιατί ως κράτος μέλος δεν υπήρξε ποτέ πραγματικά στην ΕΕ. Ήταν πάντα με το ένα πόδι στις Βρυξέλλες και το άλλο στη Βρετανία. Αν όμως αποχωρούσε η Ελλάδα θα με πείραζε πολύ και θα ήταν ένα μεγάλο σοκ για μένα, γιατί είναι η κοιτίδα του ευρωπαϊκού πολιτισμού.\nΕφόσον η Δεξιά και η Αριστερά απέτυχαν, ο κόσμος δεν έχει άλλη επιλογή, παρά να πάει στα άκρα. Έχω φίλους σοσιαλιστές στη Γαλλία, που θα ψηφίσουν Λεπέν, γιατί μπορεί πολλοί Έλληνες να μου λένε ότι ο Τσίπρας ήταν ψεύτης, αλλά και ο Ολάντ ήταν επίσης ψεύτης. Βέβαια η φράση «ψεύτης πολιτικός» είναι σήμερα πλεονασμός… Αν δεν βρούμε λύσεις στα καίρια σύγχρονα ζητήματα, τα ακραία κόμματα θα βρουν ελεύθερο πεδίο για να ανέλθουν στην εξουσία».\nΞέρω πού θα δεις αυθεντικό κράνος Star Wars και όσο sci-fi αντέχεις


KARYES LAKONIAS: Τα θέματα Περιβάλλοντος στον προεκλογικό διάλογο.\nΕνόψει των εκλογών για την ανάδειξη Δημάρχων και Δημοτικών Συμβουλίων στους «Καλλικράτειους» Δήμους κρίνουμε σκόπιμο να μας ανακοινώσετε τις προθέσεις, τις θέσεις, τις προτάσεις και το πρόγραμμά σας σχετικά με μια σειρά από ζητήματα που άπτονται της προστασίας του περιβάλλοντος και μας ενδιαφέρουν άμεσα, διότι σχετίζονται με την ποιότητα της ζωής μας.\nΝομίζουμε ότι ο ενημερωμένος πολίτης μπορεί να αποφασίσει με νηφαλιότητα σε ποιον θα εμπιστευτεί τις τύχες του τόπου μας για τα επόμενα χρόνια κι επιπλέον καλό είναι οι προεκλογικές σας δηλώσεις να καταγραφούν, ώστε να γίνουν δεσμεύσεις προς τους δημότες και να υπάρχει κάποια ελπίδα ότι θα γίνουν πράξη στο εγγύς και άμεσο μέλλον.\nΠώς σκοπεύετε να λύσετε το μείζον πρόβλημα της διαχείρισης των απορριμμάτων;\nΜε ποιον τρόπο θα ενεργήσετε ώστε να προστατευθεί ο ποταμός Ευρώτας και να αναδειχθεί ως φυσικό και ιστορικό μνημείο, αναβαθμίζοντας αισθητικά την πόλη της Σπάρτης;\nΠοιες προθέσεις έχετε για το χείμαρρο Κνακίωνα (Μαγουλίτσα) και την ένταξή του, μαζί με τον Ευρώτα, σε ένα σχέδιο πνοής για την ανάπλαση του τόπου μας;\nΠοια πολιτική θα ακολουθήσετε γενικότερα για την προστασία των χειμάρρων και των ρευμάτων του νέου Δήμου;\nΠώς νομίζετε ότι πρέπει να αντιμετωπιστεί το πρόβλημα των αποβλήτων των ελαιουργείων;\nΕίστε ικανοποιημένοι από τη μέχρι τώρα λειτουργία του Βιολογικού Καθαρισμού Σπάρτης; Αν όχι πώς σκοπεύετε να τη βελτιώσετε; Τι θα κάνετε για τη λυματολάσπη;\nΠοιο είναι το πρόγραμμά σας για τη διαχείριση των υδάτων και την αντιμετώπιση της λειψυδρίας;\nΤι θα κάνετε για τους αστικούς και περιαστικούς χώρους πρασίνου στο νέο Δήμο; Θα ιδρύσετε νέα πάρκα και πού;\nΠοιες είναι οι προθέσεις σας για το κατεστραμμένο πεζοπορικό μονοπάτι Σπάρτης-Μυστρά και γενικά για τα πεζοπορικά μονοπάτια που εμπίπτουν στην αρμοδιότητα του νέου Δήμου;\nΠοια είναι η θέση σας για την ίδρυση Εθνικού Δρυμού ή Πάρκου στον Κεντρικό Ταΰγετο; Πώς θα την υποστηρίξετε ως νέος Δήμαρχος;\nΠώς βλέπετε γενικά το θέμα ίδρυσης προστατευόμενων περιοχών μέσα στα όρια του νέου Δήμου;\nΠώς θα ενεργήσετε για την προστασία της άγριας πανίδας και χλωρίδας του τόπου μας;\nΕίστε ικανοποιημένος από την ποιότητα του πόσιμου νερού στην πόλη της Σπάρτης; Θα εξακολουθήσετε την ίδια μέθοδο απολύμανσης ή θα αναζητήσετε κάποια εναλλακτική λύση, χωρίς χλώριο;\nΠώς σκέφτεστε να συμβάλλετε στη στήριξη και στην προώθηση της βιοκαλλιέργειας στην περιοχή μας;\nΠοια είναι η θέση σας για τη λειτουργία ή μη κεραιών κινητής τηλεφωνίας εντός του αστικού χώρου; Πώς θα αντιμετωπίσετε τις παράνομες κεραίες;\nΠοιο είναι το σχέδιό σας για το κυκλοφοριακό πρόβλημα της Σπάρτης; Πού θα ρίξετε το βάρος; Στο αυτοκίνητο ή στον πεζό; Ποιες είναι οι προθέσεις σας για νέους πεζόδρομους και δίκτυο ποδηλατόδρομων;\nΠώς θα προετοιμάσετε τη μελλοντική επέκταση της πόλης μας και ποια είναι τα σχέδιά σας για τη γενικότερη αισθητική ανάπλαση των εισόδων της; Τι θα κάνετε για να δρομολογηθεί η ίδρυση και λειτουργία βιομηχανικής ζώνης με όλες τις προδιαγραφές για την προστασία του φυσικού περιβάλλοντος;\nΠώς θα αξιοποιήσετε το λόφο του Ξενία και το κουφάρι πλέον του πάλαι ποτέ ξενοδοχείου έργου του μεγάλου αρχιτέκτονα Κωνσταντινίδη;\nΠώς βλέπετε το θέμα της συνεργασίας του νέου Δήμου με τις οικολογικές-περιβαλλοντικές οργανώσεις και τους φορείς ενεργών πολιτών;\nΠοια είναι η θέση σας απέναντι στον εθελοντισμό και πώς θα τον ενεργοποιήσετε;\nΈχετε σκεφτεί σε συνεργασία με τον ΟΣΚ να προχωρήσετε στη μετατροπή των υπαρχόντων σχολικών μονάδων σε «πράσινα σχολεία» αυτόνομα ενεργειακά;\nΩς Δήμος πώς σκέφτεστε να προλάβετε και να αντιμετωπίσετε τους καταστροφείς του φυσικού περιβάλλοντος (ρυπαντές, εμπρηστές, καταπατητές κλπ);\nPosted by Karyatis at 21:01


Θέατρο Jerry Herman Ring, Coral Gables: Ενοικιαζόμενα για διακοπές | HomeAway\nΒρήκαμε 2.952 εξοχικά σπίτια. Επιλέξτε τις ημερομηνίες που επιθυμείτε και δείτε τη διαθεσιμότητα\nΒρείτε 1.120 Στούντιο\nΘέατρο Jerry Herman Ring: Βρείτε τις καλύτερες επιλογές τουριστική κατοικίας για τις διακοπές σας.\nΑναζητήστε 2.952 τουριστικές κατοικίες\nΘέατρο Jerry Herman Ring, Coral Gables: Πού να μείνετε;\nΘέατρο Jerry Herman Ring: Στις καταχωρίσεις των καταλυμάτων μας για το 2020, θα βρείτε 2.952 διαφορετικά εξοχικά σπίτια. Από 696 Οικίες έως 1.569 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΜπορώ να νοικιάσω Οικίες σε Θέατρο Jerry Herman Ring;\nΝαι, φυσικά. Η HomeAway προσφέρει 696 Οικίες σε Θέατρο Jerry Herman Ring. Άλλοι δημοφιλείς τύποι ενοικιαζόμενων καταλυμάτων σε Θέατρο Jerry Herman Ring περιλαμβάνουν:\nΔιαμερίσματα: 1.569 ενοικιαζόμενα καταλύματα διακοπών\nΜπορώ να βρω κατάλυμα διακοπών σε αυτόν τον προορισμό (Θέατρο Jerry Herman Ring) με την επιλογή: πισίνα;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (πισίνα) ανάμεσα στα 1.820 τουριστικά καταλύματά μας σε Θέατρο Jerry Herman Ring. Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΜπορώ να κλείσω ένα κατάλυμα για διακοπές απευθείας online ή αμέσως κοντά σε Θέατρο Jerry Herman Ring;\nΝαι, η HomeAway προσφέρει μια επιλογή 2.939 διαθέσιμων τουριστικών καταλυμάτων για απευθείας κράτηση online και 1.808 για άμεση κράτηση κοντά σε Θέατρο Jerry Herman Ring. Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Θέατρο Jerry Herman Ring!


Marquise Δερμάτινα ρολόι λουράκι Δούκα Σειρά Watchband για Samsung Gear S3 | Gearbest Ελλάδα\n- Βαθύ καφέ 42/44 22,5 εκατοστά\nStrap Watchband for Samsung Gear S3 Περιγραφές\n● Άνετα να φορούν.\n● Γνήσια υλικό, αναπνέει και απόδειξη ιδρώτα, εύκαμπτο και ανθεκτικό στην κάμψη.\n● Εξαιρετική ποιότητα κατασκευής, μοντέρνο και γενναιόδωρη.\nΘέλετε να κάνετε μαζική αγορά Strap Watchband for Samsung Gear S3; Υποβάλετε την αίτηση χονδρικής σας Strap Watchband for Samsung Gear S3 παρακάτω. Παρακαλώ σημειώστε ότι συνήθως δεν προσφέρουμε δωρεάν μεταφορικά σε παραγγελίες χονδρικής Strap Watchband for Samsung Gear S3, αλλά η τιμή χονδρικής θα είναι μια πολύ καλή συμφωνία.\nΑγοράστε Strap Watchband for Samsung Gear S3\nhuami amazfit gtr samsung gear watch samsung gear galaxy samsung gear s3 classic samsung gear s3 watch samsung gear s3 frontier samsung gear s3 samsung s3 frontier samsung s3 watch gear s3 classic gear s3 frontier gear s3 watch mi band strap xiaomi mi band 2 strap mi strap\nOnline Strap Watchband for Samsung Gear S3 προς πώληση\nΑπό που να αγορασετε Strap Watchband for Samsung Gear S3 onlineσε προσφορά; Στο Gearbest είσαι στοο σωστός χώρο όπου διοργανώνουμε εβδομαδιαίες προσφορές, όπως flash προσφορές ή την προσφορά μελών VIP bargain, στην οποία μπορείτε να αρπάξετε φτηνές Strap Watchband for Samsung Gear S3 σε τιμές έκπτωσης.\nΑκόμη ξοδεύετε ώρες στην αναλήτηση κωδικών κουπονιών Strap Watchband for Samsung Gear S3 online; Απλώς συνδεθείτε δωρεάν λογαριασμό σας στο Gearbest, θα βρείτε κωδικούς προσφοράς Strap Watchband for Samsung Gear S3 και κουπόνια στο δικό σας κέντρο κουπονιών. εκπτώσεις σπουδαστών και οι εκπτώσεις μαζικής αγοράς για επιχειρήσεις είναι επίσης διαθέσιμες.


ΥΑΛΟΥΡΟΝΙΚΟ ΟΞΥ: Το καλύτερο όπλο κατά της γήρανσης - Greeks Channel\nΤο υαλουρονικό οξύ είναι ένα «φυσικό ενυδατικό» του δέρματός μας. Πρόκειται για μια φυσική υδρόφιλη ουσία, η οποία αποτελεί θεμελιώδες στοιχείο τού κυρίως δέρματός μας και συγκρατεί νερό ίσο με χίλιες φορές το βάρος του, προσδίδοντας έτσι όγκο και ελαστικότητα στο δέρμα. Ήδη, από την ηλικία των 25 ετών, η παραγωγή του από τους ινοβλάστες του δέρματός μας μειώνεται, με αποτέλεσμα να είναι αναγκαία η αντικατάσταση του χαμένου όγκου με υαλουρονικό οξύ.\nΈτσι, οι θεραπείες προσώπου με υαλουρονικό οξύ είναι η λύση για τις ρινοπαρειακές ρυτίδες, καθώς και για αυτές γύρω από το στόμα και τα χείλη (ρυτίδες καπνιστή). Ταυτόχρονα χρησιμοποιείται για την αύξηση του όγκου των χειλιών και των ζυγωματικών με φυσικό τρόπο. Τελευταία, όμως, έχει επιλεχθεί για να βελτιώσει και τις αύλακες κάτω από τα μάτια λόγω έλλειψης όγκου αλλά και τους μαύρους κύκλους, στις λεπτές ρυτίδες στο μέτωπο μετά την εφαρμογή botox, στη βελτίωση του σχήματος και της γωνίας της μύτης, καθώς και στις εγκάρσιες γραμμές του λαιμού. Χρειάζεται ιδιαίτερη γνώση και τεχνική από τον ιατρό και μεγάλη εμπειρία και αισθητική κριτική ως προς τις θέσεις εφαρμογής του.\nΗ εφαρμογή είναι γρήγορη, ανώδυνη (καθώς περιέχει τοπικό αναισθητικό), και ασφαλής. Το αποτέλεσμά του φαίνεται άμεσα και διαρκεί έως 8 μήνες, ενώ ειδικές κατηγορίες υαλουρονικού οξέος μπορεί να διαρκέσουν έως και 1-1,5 χρόνο.\nΗ εφαρμογή τους δεν περιορίζεται μόνο στο πρόσωπο αλλά και στην αναζωογόνηση περιοχών όπως λαιμός, ντεκολτέ και χέρια. Το υαλουρονικό οξύ πρέπει να είναι μη ζωικής προέλευσης και να προέρχεται από βιοκαλλιέργεια, μειώνοντας τον κίνδυνο εμφάνισης αλλεργίας και ανεπιθύμητων αντιδράσεων.\nΓιατί να επιλέξω υαλουρονικό οξύ;\nΟι αξιόπιστες επιστημονικές μελέτες και η κλινική εμπειρία (30 εκατομμύρια θεραπείες) για πάνω από 20 χρόνια αναγάγουν τα εμφυτεύματα του υαλουρονικού οξέως σε θεραπεία αναφοράς παγκόσμια, όσον αφορά την ασφάλεια και το φυσικό αποτέλεσμα. Είναι το number 1 σε προτιμήσεις των ιατρών και των ενδιαφερομένων, και δεν είναι τυχαίο ότι το προτιμούν και οι celebrities για το πρόσωπό τους. Σίγουρα η επανάληψη της εφαρμογής του βελτιώνει ακόμα περισσότερο το αποτέλεσμα και χρειάζεται μικρότερη ποσότητα σε κάθε νέα εφαρμογή. Συνδυάζεται άριστα με botox στο μέτωπο και στο πόδι της χήνας για εξάλειψη των ρυτίδων στο μέτωπο, ενώ πολλές φορές για πιο δυνατό αποτέλεσμα μετά την εφαρμογή του γίνεται και έγχυση βιταμινών με την τεχνική της μεσοθεραπείας για ακόμα μεγαλύτερη αναζωογόνηση και λάμψη.\nΈτσι το υαλουρονικό οξύ ενδείκνυται για:\nΓέμισμα των ρινοχειλικών αυλάκων\nΔιόρθωση των βαθιών ρυτίδων στο μεσόφρυο\nΑύξηση του όγκου των χειλέων\nΚαλύτερη διαμόρφωση του περιγράμματος των χειλέων\nΔιαμόρφωση όγκου στα ζυγωματικά\nΑνασχεδιασμός της μύτης και της γωνίας με τα χείλη\nΕπίτευξη ενός υγρού face lift


ΜΠΕΛΑΔΕΣ ΓΙΑ ΤΗΝ ΛΕΠΕΝ! Υπό κράτηση συνεργάτες της - CrashOnline.gr\nΜΠΕΛΑΔΕΣ ΓΙΑ ΤΗΝ ΛΕΠΕΝ! Υπό κράτηση συνεργάτες της\n22. Φεβρουαρίου, 2017 Διεθνή\tΕκτύπωσηΜέγεθος Κειμένου:\nΟι μπελάδες φαίνεται ότι κυνηγούν τους υποψηφίους των προεδρικών εκλογών στη Γαλλία ανάμεσά τους και τη Μαρίν Λεπέν.\nΑμέσως κατήγγειλε «πολιτική σκευωρία». «Οι Γάλλοι γνωρίζουν ακριβώς πώς να διακρίνουν ανάμεσα στις πραγματικές υποθέσεις και τις πολιτικές σκευωρίες», δήλωσε την Πέμπτη, σε μια άμεση αναφορά στον Φρανσουά Φιγιόν.\nΗ Λεπέν μπορεί επίσης να αποτελέσει στόχο των ερευνών, καθώς ο Λεζιέ και η Γκριζέ μισθοδοτούνταν ως βοηθοί της στο Ευρωπαϊκό Κοινοβούλιο.


ΑΝΘΟΛΟΓΙΟ: ΕΠΙΛΟΓΗ ΕΠΙΓΡΑΦΩΝ ΚΑΙ ΠΑΠΥΡΩΝ ΤΗΣ ΕΛΛΗΝΙΣΤΙΚΗΣ ΚΑΙ ΡΩΜΑΙΚΗΣ ΠΕΡΙΟΔΟΥ / -\nΑΝΘΟΛΟΓΙΟ: ΕΠΙΛΟΓΗ ΕΠΙΓΡΑΦΩΝ ΚΑΙ ΠΑΠΥΡΩΝ ΤΗΣ ΕΛΛΗΝΙΣΤΙΚΗΣ ΚΑΙ ΡΩΜΑΙΚΗΣ ΠΕΡΙΟΔΟΥ\nΚΕΙΜΕΝΑ - ΜΕΤΑΦΡΑΣΗ - ΣΧΟΛΙΑΣΜΟΣ\nΚωδ. Πολιτείας: 3330-8422\nΤο βιβλίο πραγματεύεται επιγραφές και παπύρους που ανήκουν στους ελληνιστικούς και ρωμαϊκούς αυτοκρατορικούς χρόνους, περιόδους κατά τις οποίες ο αριθμός των μαρτυριών αυτού του τύπου αυξάνεται θεαματικά. Περιλαμβάνει κείμενα δημόσιου και ιδιωτικού χαρακτήρα που αντιπροσωπεύουν τις βασικές κατηγορίες επιγραφών και (μη λογοτεχνικών) παπύρων. Πρόκειται για ψηφίσματα, συνθήκες, επιστολές, προστάγματα, συμβόλαια, απογραφές, εντεύξεις, απελευθερώσεις, μιλιάρια, αναθηματικά και επιτύμβια κείμενα, κατάδεσμους.\nΤα κείμενα συνοδεύονται από νεοελληνική μετάφραση και εκτενή σχολιασμό. Προέρχονται από την ευρύτερη γεωγραφική περιοχή της Ανατολικής Μεσογείου και άπτονται βασικών θεμάτων της πολιτικής, της κοινωνίας, της οικονομίας και της θρησκείας των ελληνιστικών και ρωμαϊκών χρόνων. Ζητήματα όπως οι σχέσεις πόλεων και ελληνιστικών ηγεμόνων ή αργότερα πόλεων και Ρωμαίων αξιωματούχων ή αυτοκρατόρων, φαινόμενα όπως η ευεργεσία, η ασυλία ιερών και πόλεων, η εξάπλωση των γιορτών και των αγώνων, η διάδοση νέων λατρειών, η δουλεία και η άνθηση των σωματείων τεκμηριώνονται από τις επιλεγμένες πηγές και συζητούνται μέσα από τον σχολιασμό τους.\nΣτόχος του βιβλίου είναι να καταστήσει προσβάσιμες πηγές που παραμένουν άγνωστες στο ευρύ κοινό και να αναδείξει μέσα από τον σχολιασμό τους καίρια ζητήματα των ελληνιστικών και ρωμαϊκών χρόνων. (Από την παρουσίαση στο οπισθόφυλλο του βιβλίου)\nΣ. Ανεζίρη, Σ. Γαλανάκη, Δ. Παπαμάρκος, Α. Σοφού, Μ. Καντηρέα\n- Επιστολές - προστάγματα/διατάγματα\nΚλ. Ζουμπουλάκης, Σ. Ανεζίρη, Ν. Γιαννακόπουλος\n- Τιμητικές επιγραφές\nΜ. Καντηρέα, Κ. Μπουραζέλης\n- Τιμητικές αναθέσεις - προσκυνήματα\nΑ. Σοφού, Σ. Ανεζίρη\n- Απελευθερωτικές επιγραφές (manumissions)\n- Επιτύμβιες επιγραφές\nΜ. Καντηρέα, Α. Χανιώτης\n- Κατάδεσμοι (defixiones)\n- Μιλιάρια και ρωμαϊκοί δρόμοι\nΝ. Γιαννακόπουλος, Κ. Μπουραζέλης\nΜ. Στεφάνου, Μ. Μαλούτα\n- Υπομνήματα - δηλώσεις\nΕπιμέλεια ΑΝΕΖΙΡΗ ΣΟΦΙΑ\nΚωδικός Πολιτείας 3330-8422


Σασμός: Ο Αστέρης σώζει μια ζωή\n31 Μαΐου 2022 | 09:32\nΣασμός: Οι εξελίξεις στα επόμενα επεισόδια της σειράς θα είναι αποκαλυπτικές καθώς θα δούμε πως ο Αστέρης σώζει μια ζωή.\nΚοιτάχτε παιδιά θα πρέπει σιγά σιγά να τελειώνει αυτή η ιστορία και να μας βάλετε κάτι πιο ενδιαφέρον. Πχ ένα ερωτικό παραλήρημα Αργυρώς-Αστέρη\nΕυχαριστώ τη Γιώτα μας για αυτή τη φωτό η οποία λέει:\nΜαλάκα τον αγαπάω,δεν μπορώ χωρίς αυτόν!!!\nΕιναι όλη μου η ζωή!!!\nΣε τι ψεμα ζώ δυο χρονια???\n— margarita (@margari15780596) May 30, 2022\nΜία συνεργασία που σίγουρα δεν περιμένει κανείς έρχεται στον Σασμό. Βέβαια, γίνεται για καλό σκοπό. Για να σωθεί μία ανθρώπινη ζωή που και οι δύο λατρεύουν όσο τίποτα στον κόσμο\nΣτον Σασμό όλα έρχονται τα πάνω κάτω μετά την αποκάλυψη του σοβαρού προβλήματος υγείας που αποκαλύπτεται. Η Αργυρώ πάσχει από πολύ σοβαρή μορφή νεφροπάθειας. Η κατάστασή της επιδεινώνεται κάθε μέρα και πλέον η ζωή της κινδυνεύει.\nΠρέπει να κάνει μεταμόσχευση για να ξεπεράσει το πρόβλημά της. Διαφορετικά τα πράγματα θα γίνουν πολύ επικίνδυνα. Η Μαρίνα στη σκέψη ότι μπορεί να χάσει κι άλλο παιδί τρελαίνεται. Κάνει εξετάσεις, αλλά δεν είναι συμβατή δότρια.\nΔείτε ακόμη Σασμός: Μαθιός και Στέλλα προχωρούν σε μία επικίνδυνη συμφωνία\nΟ Αστέρης όταν μαθαίνει τα νέα για την υγεία της αγαπημένης του χάνει τη γη κάτω από τα πόδια του. Δεν μπορεί να την αφήσει έτσι. Πρέπει να τη βοηθήσει, δεν αντέχει να τη βλέπει να αργοσβήνει. Και όσο κι αν θέλει η Μαρίνα να τον κρατήσει μακριά από την κόρη της, η μοίρα θα παίξει άλλο ένα παιχνίδι για το πονεμένο αυτό ζευγάρι.\nΤον ενημερώνουν πως η Αργυρώ δεν είναι καλά. Σύντομα, όλοι βρίσκονται σε τεράστιο πανικό. Αναζητούν συμβατό δότη, για να καταφέρει η Αργυρώ να νικήσει την μάχη με τον θάνατο. Οι προσπάθειές τους πέφτουν στο κενό. Κανείς δε είναι σε θέση να της σώσει τη ζωή.\nΟ Αστέρης, μόλις μαθαίνει ότι η αγαπημένη του Αργυρώ κινδυνεύει να πεθάνει, σπεύδει στο νοσοκομείο\nΕκεί, εκλιπαρεί τους Βρουλάκηδες να του δώσουν μία ευκαιρία να εξεταστεί. Μόλις ο Αστέρης ανακοινώνεται συμβατός δότης, η Μαρίνα διχάζεται, στη σειρά του Alpha. Πώς μπορεί να δεχτεί κάτι τέτοιο από τον φονιά του γιου της; Εάν αυτό το μάθει η Αργυρώ, το ξέσπασμα θα είναι τεράστιο.\nΟ Αστέρης την ικετεύει να τον αφήσει να δώσει το νεφρό του, χωρίς να το μάθει κανείς. Σύμφωνα με αποκλειστικό ρεπορτάζ του ciao, η Μαρίνα δίνει όρκο σιωπής. Αφήνει τον Αστέρη να χειρουργηθεί και ορκίζεται πως δεν θα αποκαλύψει ποτέ στην κόρη της ποιος ήταν ο δότης.\nΔείτε ακόμη Σασμός: Ο Καραπάνος το σκάει από την φυλακή και σκορπά τον τρόμο\nΕπομένως, η Αργυρώ σώζεται, χωρίς να γνωρίζει πως ο μεγάλος της έρωτας ήταν αυτός που της έδωσε ξανά πνοή. Θα μάθει την αλήθεια ή το μυστικό θα μείνει καλά θαμμένο;


Radiohead και «I lost myself» στο Βερολίνο | Μουσική | Η ΚΑΘΗΜΕΡΙΝΗ\nΟ Thom Yorke σε ένα στιγμιότυπο από τη μεγάλη συναυλία των Radiohead στο Βερολίνο, την περασμένη Κυριακή, 11 Σεπτεμβρίου.\nΕμφανίζονται εκεί μπροστά μας, πάνω στη σκηνή, οι Radiohead. Δέος. Οι πρώτες νότες αρχίζουν και ταξιδεύουν στην ατμόσφαιρα, πλημμυρίζουν το περιβάλλον, αφηνόμαστε να μας τυλίξουν. Και με το που ακούμε τη φωνή του Thom Yorke, έχουμε διακτινιστεί, ακαριαία και απόλυτα θεμιτά, στο δικό τους προσωπικό σύμπαν, ένα σύμπαν γεμάτο μουσική, στίχους, συναισθήματα. Αυτό ζητάμε, γι’ αυτό βρεθήκαμε εκεί, για να χαθούμε σε αναμνήσεις και όνειρα.\nΤώρα (Κυριακή 11.9) τους βλέπουμε στο Βερολίνο, στο Lollapalooza, το διήμερο φεστιβάλ που εδρεύει στο Σικάγο, επιμένει σε indie ήχους και, εκτός από Αργεντινή, Βραζιλία και Χιλή, από το 2015 οργανώνεται και στη γερμανική πρωτεύουσα – από ό,τι είδαμε με εξαιρετική απήχηση, τα εισιτήρια εξαντλήθηκαν και ο κόσμος υπολογίζεται στις 70.000 για την κάθε ημέρα. Αυτήν τη φορά, στη δεύτερη παρουσία του Lollapalooza στο Βερολίνο, οι Radiohead είναι αυτοί που ξεχωρίζουν στο line up (headliners της δεύτερης μέρας), και μάλιστα με μεγάλη διαφορά από τον δεύτερο, που θεωρήθηκαν οι Kings of Leon (headliners της πρώτης ημέρας). Πρόκειται για την τελευταία συναυλία της φετινής παγκόσμιας περιοδείας των Radiohead σε ευρωπαϊκό έδαφος, για να συνεχίσουν στην αντίπερα όχθη του Ατλαντικού για τέσσερις ακόμη ημερομηνίες.\nΟ χώρος όπου πραγματοποιείται το φεστιβάλ είναι το Teptower Park στο νοτιοανατολικό Βερολίνο, πάρκο περιποιημένο, με πράσινο και δέντρα, που παρά την κοσμοσυρροή, οι ουρές και το στριμωξίδι είναι ανεκτά, προϊόν της –και εδώ– γερμανικής οργανωτικότητας. Κι εμείς, που σκοπός του ταξιδιού μας είναι να δούμε τους Radiohead, στηνόμαστε από νωρίς στα κάγκελα, σαν φρουροί στις επάλξεις, για να έχουμε θέα καλή, αδιαφορώντας που από τους ορίζοντες του πάρκου ακούγονταν κάποιες κιθάρες και τύμπανα. Δεν μας δελεάζουν. Οχι, δεν θα χάσουμε αυτές τις θέσεις.\nΒλέπουμε όμως τον James Blake (απλώς και μόνον επειδή βρέθηκε να παίζει στη σκηνή όπου θα εμφανίζονταν οι Radiohead) που κάνει την αναμονή πιο ευχάριστη. Ο Βρετανός μουσικός με τα μίνιμαλ μπιτ, το μελαγχολικό ύφος και τον αξιόλογο τελευταίο του δίσκο «The Colour In Anything», είναι ένας ταιριαστός προάγγελος αυτών που περιμένουμε. Και στο φθινοπωρινό σούρουπο, αυτοί ανεβαίνουν στη σκηνή, με χειροκροτήματα και φωνές, με τσιρίδες και ουρλιαχτά.\nΗ αρχή είναι αφιερωμένη στο «Moon Shaped Pool», τον πρόσφατο ένατο δίσκο του συγκροτήματος, που έγινε και η αφορμή για τη φετινή τους παγκόσμια περιοδεία. Πρώτο κομμάτι το «Burn the Witch» (λειτουργεί ιδανικά ως εναρκτήριο λάκτισμα). Δεύτερο το «Daydreaming». Ακολουθούν κι άλλα από τον καινούργιο δίσκο, με συγκρατημένο ενθουσιασμό από το κοινό, καθώς οι δίσκοι των Radiohead δεν ήταν ποτέ «έρωτας με την πρώτη ματιά», κι όταν, έκτο κομμάτι, ακούγεται το «2+2=5» με κείνο το παραληρηματικό σημείο, τότε είναι που μοιάζει να ξεκινά η ουσία του λάιβ. Τότε στίχοι και εικόνες ξεπηδούν σαν χείμαρροι από το χρονοντούλαπο. Εφηβικά δωμάτια, φοιτητικά ξενύχτια, ενηλικίωση, έρωτες, μοναξιά και φίλοι, είναι παντού οι Radiohead. Αυτοί που το 1997 με το εμβληματικό «OK Computer» σήμαναν το τέλος της brit pop, αφήνοντας άφωνους Blur, Oasis, Pulp και λοιπούς συμπατριώτες τους αυτού του ήχου. Αυτοί που, όντας πραγματικά ανήσυχοι, δεν εφησύχασαν. Τόλμησαν, πειραματίστηκαν (προσθαφαιρώντας κιθάρες και ηλεκτρισμό), δεν έμειναν ποτέ στάσιμοι, και επηρέασαν όσο λίγοι το παγκόσμιο μουσικό τοπίο του σύγχρονου alternative ήχου, και όχι μόνο.\nΕίναι εκεί ο Thom Yorke, μια αεικίνητη ξωτικίσια φιγούρα, ένας ιδιοφυής μουσικός, με την απαράμιλλη, σαν φαλτσέτα αιχμηρή φωνή, ένας σπουδαίος φρόντμαν, που τραγουδά με ψυχή. Μαζί του οι Jonny Greenwood, Colin Greenwood, Ed O’ Brien, Phil Selway, και ο έκτακτος για το τουρ δεύτερος ντράμερ Clive Deamer (ντράμερ των Portishead), προσηλωμένοι στο έργο τους. Ο ήχος τους καθαρός, κρυστάλλινος, οι ενορχηστρώσεις στιβαρές και αψεγάδιαστες. Πάνω από τη σκηνή οθόνες συμπληρώνουν ένα κολάζ από διάφορες λήψεις της συναυλίας, χρωματίζουν το σκηνικό, δημιουργώντας ένα εφέ που ενισχύει το συναίσθημα χωρίς να αποσπά από την ουσία.\n«Lotus Flower» και παρασυρόμαστε στον νευρωτικό του ρυθμό, «Reckoner» και κάτι μέσα μας σπαράζει, «No Surprises» και ταξιδεύουμε. Ευχόμαστε να μην τελειώσει ποτέ αυτή η συναυλία. Το χαοτικό «Everything in it’s Right Place» μας εγκλωβίζει στα γεωμετρικά του αδιέξοδα, και στον επίλογό του συνδυάζεται μαεστρικά με τα ατίθασα μπιτ του «Idioteque», για να γίνει χαμός. Εσωτερικές εκρήξεις.\nΧορεύουμε σπασμωδικά, μιμούμενοι συνειδητά ή υποσυνείδητα τον Yorke, που, εκεί μπροστά μας, τραγουδά εκστασιασμένος για μια επικείμενη καταστροφή: «Ice age coming/ Let me hear both sides/Ice age coming/ Throw me in the fire/ We are not scaremongering/ This is really happening». Συνέχεια με το εκρηκτικό «Bodysnatchers», που μας ρουφά στην οργασμική του δίνη. Και μια απότομη εναλλαγή: το κυρίως setlist κλείνει με το «Fade Out», αυτή την ονειρική μπαλάντα. Και όλοι να σιγοτραγουδάμε με μάτια μισόκλειστα: «All these things into position/ All these things we’ll one day swallow whole/ fade out again/immerse your soul in love».\nΕχουν περάσει κάτι παραπάνω από τρεις μήνες από την τελευταία φορά που τους είδαμε στο απίθανο φέτος Primavera Sound Festival της Βαρκελώνης και προσπαθούμε να κάνουμε συγκρίσεις. Στο Primavera, το μεγαλείο της συναυλίας τους είχε μπερδευτεί με άλλες στιγμές από εκείνο το εκπληκτικό line up: LCD Soundsystem, Sigur Ros, PJ Harvey, Last Shadow Puppets, Beirut, Brian Wilson (των Beach Boys), Beach House, Air – τι να πρωτοθυμηθούμε, η λίστα ήταν μακρά και εντυπωσιακή. Ενώ εδώ, στο Lollapalooza, είναι για εμάς «μόνο» οι Radiohead. Μας φαίνονται πιο άμεσοι. Η συναυλία τους θα ξεπεράσει τις δύο ώρες.\nΘα παίξουν συνολικά 24 κομμάτια, με έμφαση ασφαλώς στο «Moon Shaped Pool» (8 κομμάτια) και μετά στα «In Rainbows» και «OK Computer» (από 4 κομμάτια).\nΠρώτο encore με «Let Down» (σπάνια προσθήκη στο setlist τους), «Present Tense», «Paranoid Android», «Nude», «Weird Fishes/Arpeggi» και αρνούμαστε να ξυπνήσουμε.\nΔεύτερο encore, για ακόμη δύο κομμάτια, και είμαστε υποψιασμένοι γι’ αυτό που θα ακολουθήσει. Επειτα από επτά χρόνια το έχουν επαναφέρει στο πρόγραμμα στη φετινή περιοδεία τους, αυτό που ηχογραφήθηκε πριν από 25 χρόνια για να αφηγηθεί έναν έρωτα χωρίς ανταπόκριση, το τραγούδι της νεανικής τους αφέλειας, το οποίο θέλοντας και μη γίνεται η εισαγωγή σου για τους Radiohead, για να συνειδητοποιήσεις αργότερα ότι (ευτυχώς) είναι πολλά περισσότερα από αυτό (το καψουροτράγουδο). Παίζουν λοιπόν το «Creep». Οπου στο ρεφρέν οι κιθάρες πέφτουν σαν αστραπή, ο Yorke τραγουδάει και όλος ο κόσμος τον συνοδεύει σε αυτούς τους χιλιοτραγουδισμένους στίχους.\nΦτάνουμε στο τέλος, με το «Karma Police». Κορύφωση και εξαγνισμός. «Karma police/ Arrest this man/ he talks in maths/ He buzzes like a fridge/ He’s like a detuned radio». Αναρωτιόμαστε πότε θα ξαναδούμε αυτό το κορυφαίο συγκρότημα. Σε ποια πόλη. Με ποιον καινούργιο δίσκο. Αν θα είναι και πάλι τόσο καταπληκτικά. «Karma police/ Arrest this girl/ Her Hitler hairdo/ Is making me feel ill/ And we have crashed her party». Συναισθήματα μας πλημμυρίζουν. Νιώθουμε τρομερή χαρά που είμαστε εκεί. Που βιώνουμε αυτήν τη συναυλία. Εχουμε χαθεί. «This is what you’ll get/ When you mess with us». Η μπάντα υποκλίνεται, μένει ο Yorke με την ακουστική κιθάρα, βγαίνει μπροστά, σαν σε χαιρετισμό παίζει τα αγαπημένα ακόρντα, και –σε μια υπέροχη στιγμή– το πλήθος τραγουδά: «For a minute I lost myself, I lost myself».


Το «τέλος της Ιστορίας» για τις ευρωατλαντικές σχέσεις - ΤΑ ΝΕΑ\ntanea.gr > Έντυπες Ειδήσεις > Απόψεις > Το «τέλος της Ιστορίας» για τις ευρωατλαντικές σχέσεις\nΤο «τέλος της Ιστορίας» για τις ευρωατλαντικές σχέσεις\nΑς πάρουμε τα πράγματα από την αρχή. Το ρήγμα μεταξύ Ευρώπης και ΗΠΑ δεν ξεκίνησε με τον Τραμπ ούτε θα τελειώσει με τον ίδιο. Η σημερινή κρίση είναι πέρα και πάνω απ' όλα αποτέλεσμα της ασυμμετρίας ισχύος μεταξύ των δύο εταίρων. Για δεκαετίες οι αμερικανοί ηγέτες - παρά τις πυκνές ενοχλήσεις και απειλές αναφορικά με τον επιμερισμό βαρών - προτίμησαν τους «τζαμπατζήδες» Ευρωπαίους αντί του ευρωπαϊκού χάους. Να όμως που οι προτεραιότητες άλλαξαν, οι γεωπολιτικές αναταράξεις εντείνονται και η Ευρώπη συνεχίζει να περιφέρεται ευάλωτη, μόνη και θνητή. Οι βολικές φαντασιώσεις κούνησαν μαντίλι και μείναμε συντροφιά με τις άβολες αλήθειες. Η Αμερική, με δύο ωκεανούς ανάμεσά της, θα συνεχίσει να διατηρεί το προνόμιο επιλεκτικών παρεμβάσεων. Αν και τα καρδιοχτύπια της θα είναι κυρίως προς Ειρηνικό μεριά (βλ. Κίνα). Από την άλλη πλευρά του Ατλαντικού, η Ευρώπη δεν έχει την ίδια πολυτέλεια. Ούτε τείχη να υψώσει ούτε γέφυρες να σηκώσει. Καταραμένη γεωγραφία! Λαμβάνοντας υπόψη πως πρόκειται για αγώνα ενάντια στον χρόνο, το μόνο που της απομένει είναι να σηκώσει τα μανίκια της. Θωρακίζοντας την αμυντική της ικανότητα, τόσο στη γειτονιά της όσο και στο εγγύς εξωτερικό. Εμπλουτίζοντας τον παλαιάς κοπής 20ού αιώνα ευρωατλαντικό συνεταιρισμό. Καθιστώντας τον περισσότερο ώριμο και παγκόσμιο στο βεληνεκές του. Περισσότερο ισορροπημένο στην κατανομή των βαρών του. Και το κυριότερο. Αποτελεσματικότερα τοποθετημένο και στραμμένο στο μέλλον για να αντιμετωπίσει την ανάδυση ενός νέου κόσμου.\nΕξαιτίας της γεωπολιτικής αναγκαιότητας που προσέφερε η ουκρανική κρίση και προέταξαν οι ΗΠΑ, άνοιξε ένα ιστορικό παράθυρο ευκαιρίας. Με ορατό το ενδεχόμενο ανάπτυξης ενός περισσότερο αυτόνομου ευρωπαϊκού πυλώνα ασφαλείας που θα δρα σε στενή συνεργασία και συμπληρωματικά προς το ΝΑΤΟ. Προκειμένου η Ευρώπη να κατακτήσει στρατηγική αυτονομία οφείλει πρωτίστως να εξισορροπήσει τις αποκλίσεις μεταξύ των φιλοδοξιών συγκεκριμένων κρατών-μελών και της ΕΕ ως μπλοκ. Εφαρμόζοντας τολμηρές πανευρωπαϊκές λύσεις που θα ευθυγραμμίζουν τους διαθέσιμους πόρους με τα συμφέροντα της ενωμένης Ευρώπης.\nΟ δρόμος θα είναι μακρύς και δύσβατος, καθώς τα ζητήματα ασφάλειας και άμυνας πηγαίνουν χέρι χέρι με τη λογική της ευρωπαϊκής ολοκλήρωσης. Τίποτε από τα παραπάνω δεν θα είναι εφικτό έξω από τη διαδικασία αναθέρμανσης των προσπαθειών για την εμβάθυνση της ενοποίησης. Πολύ απλά, χωρίς περισσότερη Ευρώπη δεν μπορεί να προκύψει περισσότερη άμυνα. Κι αυτό διότι, χωρίς την παρουσία ενιαίας στρατηγικής κατεύθυνσης, τα κράτη-μέλη δεν έχουν κανέναν λόγο δέσμευσής τους σε μακροχρόνιες πολιτικές προοδευτικής ολοκλήρωσης. Εκείνων μάλιστα που ακουμπάνε για τα καλά τον σκληρό πυρήνα της εθνικής τους κυριαρχίας.\nΚι αν η Ευρώπη αποτύχει, κάνοντας πολύ λίγα και πολύ αργά; Ποια θα είναι η επόμενη μέρα; Πιθανόν εκείνη όπου ο Φουκουγιάμα ή ο διάδοχός του θα εμπνευστούν την εκ νέου αναθεωρημένη έκδοση του «τέλους της Ιστορίας». Για όλους εμάς, θα είναι η μέρα όπου το κοινό μας ευρωπαϊκό σπίτι, από κεντρικό υποκείμενο των διεθνών σχέσεων στις αρχές του 21ου αιώνα, θα έχει κατορθώσει να κατρακυλήσει σε απαξιωμένο αντικείμενό τους. Περιθωριοποιημένο, εσωστρεφές και κατακερματισμένο σε ανταγωνιστικές σφαίρες επιρροής. Αγωνιζόμενοι να αποφύγουμε το μοιραίο. Ετσι όπως το προσλαμβάνει μια γερμανίδα συνάδελφος. Με την Ευρώπη «να αποτελέσει έως και το δείπνο αντί της τραπεζαρίας σε μια αναδυόμενη παγκόσμια τάξη μηδενικού αθροίσματος».\nΣέρμπος Σωτήρης 30 Οκτωβρίου 2019 | 05:00


Safesales | Κατασκευή Ιστοσελίδων & e-shop Θεσσαλονίκη - dtek.gr\nΗ Safesales ξεκίνησε το 2010 από μια παρέα ανθρώπων που ήθελαν να ξεφύγουν από τα συνηθισμένα, με βάση την ανθρώπινη επικοινωνία . Η εταιρεία όταν μας προσέγγισε το 2013 μας ζήτησε ένα γρήγορο , αποτελεσματικό και όμορφο eshop . Το αποτέλεσμα πιστεύουμε πως δεν την απογοήτευσε .\nΑπλό και αποτελεσματικό design\nΑπό την πρώτη στιγμή που θα μπει ο επισκέπτης στο site είναι ξεκάθαρο πως είναι σε ένα τεχνολογικό site . Προσεκτική παρουσίαση των προϊόντων , σωστή κατηγοριοποίηση , λεπτομερής φιλτράρισμα αλλά και χρήσιμοι μηχανισμοί για ομαδοποίηση προϊόντων με βάση την εκάστοτε ανάγκη . Επίσης έξυπνη αναζήτηση προϊόντων , megamenu με σωστά οριοθετημένες επιλογές αλλά και onepage checkout αποτελούν ορισμένα από τα συστατικά της επιτυχίας του safesales.\nΗ παρουσίαση ενός προϊόντος είναι η μισή πώληση\nΗ παρουσίαση ενός προϊόντος είναι μία από τις πιο σημαντικές σελίδες σε ένα eshop . Ιδιαίτερα δε όταν πρόκειται για τεχνολογικό προϊόν . Στο safesales συγκεντρώσαμε τα δεδομένα που περιγράφουν ένα προϊόν και συνδυάζοντας με διάφορους χρήσιμους μηχανισμούς καταφέραμε να οργανώσουμε όλη την πληροφορία με συμμετρικό και διακριτό τρόπο η οποία προσφέρει εύκολη ανάγνωση στον χρήστη χωρίς να τον κουράζει .\nΤο traffic του safesales και οι πωλήσεις του θα μπορούσαμε να πούμε πως διανύουν καθημερινά αυξανόμενη πορεία κάτι το οποίο περίτρανα αποδεικνυει πώς όταν επενδύεις σωστά και ο φόβος δίνει τη θέση του στην γενναιότητα και στην σοβαρότητα τότε τα αποτελέσματα μόνο θετικά μπορεί να είναι .


Απαντήσεις που έκανε – Συζητήσεις – no_roots – Α,ΜΠΑ\nτελευταία ενέργεια πριν από 13 ώρες, 5 λεπτά\nΕπισκόπηση 15 δημοσιεύσεων - 1 έως 15 (από 108 συνολικά)\n08.07.2020 στις 23:36 #74250\nΔες εδώ τα σχόλια: https://ampa.lifo.gr/apantiseis/agapiti-a-mpa-ti-doro-na-paro-sti-fili-moy-poy-molis-gennise/\nΣε εμένα πχ πολύ θα άρεσε αυτό που λέει η bella ciao.\n16.06.2020 στις 18:55 #72636\nΑχ Loukritάκι μου στα αυγά μου κάθομαι κι εγώ, αλλά με τρώει να πάρει. Αλλιώς ήθελα να είναι οι “τελευταίοι” μου μήνες. Θα ήθελα να κάνω βόλτες, να πάω διακοπές, να δω όλες εσάς, να πάω σε γιόγκα πάρτυ, σε πάρτυ σκέτο και γενικά να κυκλοφορήσω πριν τη μεγάλη κλεισούρα. Τώρα με το μαλακό και φοβισμένα, ουφ..\nΧαίρομαι που όλα πήγαν καλά με τη γιαγιά σου! Κι εμένα μου λείψατε!\n16.06.2020 στις 01:09 #72592\nWindowtale μια χαρά, ευχαριστώ για το ενδιαφέρον 😊, έχω διάφορα μικροπροβλήματα αλλά αφού είμαι όρθια και κυκλοφορώ, δεν παραπονιέμαι.\nΕμένα πλέον με έχουν κατατάξει ως “περίεργη” και με έχουν αφήσει ήσυχη από την άποψή πως, τουλάχιστον, σταμάτησαν οι διαπραγματεύσεις για το αν υπάρχει ή δεν υπάρχει ιός ακόμα. Δηλαδή, αφού ξεκαθάρισα πως ο καθένας ας πιστεύει ό,τι θέλει αλλά μακριά από εμένα, είμαι κάπως σε καλύτερη φάση όσο αφορά στα νεύρα μου.\nΑπό την άλλη, με δυσκολεύει το ότι θα ήθελα να κάνω περισσότερα πράγματα (να πάω σε συνάντηση Αμπαχόλικς πχ, να δω τις φίλες μου στο κέντρο) αλλά φοβάμαι να μπω στο μετρό ακόμα και διάφορα άλλα τέτοια. Αισθάνομαι πως αυτοπεριορίζομαι και αυτοκαταπιέζομαι, αλλά φοβάμαι και να το ρισκάρω οπότε κάθομαι στα αυγά μου και αναμένω ακόμα. Better safe than sorry προς το παρόν.\nΕσύ πώς είσαι; Είναι καθόλου καλύτερα τα πράγματα;\n06.06.2020 στις 21:16 #71975\nLittle Wolf ☺❤\n04.06.2020 στις 20:56 #71857\nΚαλέ τα ξέχασαν εντελώς, και άμα τους πεις και τίποτα σχεδόν σε κοροϊδεύουν, τύπου “μα καλά ακόμα τα πιστεύεις αυτά;”, τους φαίνεται περίεργο που ακόμα προσέχεις ή φοβάσαι. Έχουμε φτάσει στο άλλο άκρο και πραγματικά απογοητεύομαι, εκτός από το ότι εκνευρίζομαι δηλαδή.\nΜια χαρά πάει φουστίτσα μου, μικροπροβλήματα με ταλαιπωρούν αλλά γενικά όλα καλά. Μου λείπει το κάπνισμα και τα γλυκά, να πω την αλήθεια 😋.\n04.06.2020 στις 18:43 #71822\nΒρε παιδιά να σας ρωτήσω… φοβάστε κι εσείς ακόμα ή μόνο εγώ είμαι έτσι;\nΔηλαδή οκ δεν κάνω υπερβολές, δεν απολυμαίνω τα πάντα πλέον, δεν φοράω μάσκα παντού, πάω για εξετάσεις πιο άνετα, ακόμα και για φαγητό έξω πήγα, αλλά ακόμα φοβάμαι. Δεν μπαίνω στο μετρό, δεν παίρνω ταξί, δεν φιλιέμαι-αγκαλιάζομαι με φίλες, δεν πηγαίνω και δεν δέχομαι επισκέψεις στο σπίτι, δεν θέλω να μπει τρίτος στο αυτοκίνητο, προτιμώ να συνεχίσω τη γιόγκα διαδικτυακά από το να πάω στη σχολή και δεν νιώθω άνετα να επισκεφτεί ο άντρας μου συγγενή του στο νοσοκομείο.\nΣίγουρα αν δεν ήμουν έγκυος θα ήμουν πιο χαλαρή, αλλά και πάλι ερωτώ: μήπως είμαι υπερβολική τελικά;\n04.06.2020 στις 18:42 #71821\nΔεν έχω προσωπική εμπειρία, αλλά εδώ θα βρεις αρκετές πληροφορίες:\n08.05.2020 στις 17:14 #69766\nlioness σε εμάς ήταν 6 πελάτισσες και 6 κομμώτριες σε ένα χώρο που κανονικά έπρεπε να ήμαστε 4 συνολικά, για να καταλάβεις δηλαδή. Τα ραντεβού αντί να περιμένουν έξω, περίμεναν μέσα κανονικά, κανένα πρόβλημα. Εγώ τα παράπονά μου τα έκανα, αλλά από το ένα μπήκε, από το άλλο βγήκε.\nv for vendetta και Rubia καλωσήρθατε ❤\nΤώρα που τελειώνουν οι μέρες τις καραντίνα, τις ευχαριστιέμαι πάρα πολύ. Όχι ότι θα ήθελα κι άλλο, αλλά και σαν ωραία να ήταν τελικά λίγη χαλαρότητα και ξεκούραση. Μάλλον επειδή κράτησε λίγο τελικά.\n07.05.2020 στις 20:31 #69718\nΑχ βρε Aguafiestas πολύ λυπάμαι και για τον μπαμπά σου και για τη διάθεσή σου. Ειλικρινά εύχομαι όλα να πάνε καλά.\nΣήμερα πήγα στο κομμωτήριο για τα νύχια μου. Το μόνο μέτρο που τηρούσαν ήταν οι μάσκες. Ούτε γάντια, ούτε αποστάσεις, ούτε 1 άτομο ανά 10 τ.μ., τίποτα απολύτως. Α και το κλιματιστικό, αλλά αυτό άλλο που δεν ήθελαν, εδώ το έκλειναν τις καλές μέρες.\nWindowtale όπως το λες, νομίζουν πως όλο αυτό έγινε εις βάρος μας. Πως μας κορόιδεψαν, τα “παραφούσκωσαν” και υπερέβαλαν για να μας κλείσουν μέσα ή οτιδήποτε άλλο. Και αυτά δεν τα άκουσα από έναν ή δύο δυστυχώς. ΔΕΝ ΜΠΟΡΩ.\n06.05.2020 στις 21:05 #69566\nΤελικά συνηθίσαμε στην ησυχία μας και μας κακοφαίνεται η πολυκοσμία τώρα. Αυτό που μας έλειπε στην αρχή, αυτό μας φαίνεται περίεργο τώρα. Είναι αυτό που λέει η lioness, βρισκόμασταν σε αισθητηριακή αποστέρηση και ο βομβαρδισμός θορύβων και κόσμου μας φέρνει δυσφορία πλέον.\nΚι εδώ τα ίδια είναι, ο κόσμος σαν να πατήθηκε ένα κουμπί και όλα να επέστρεψαν στην πρότερη κατάσταση. Γι’ αυτό με ενοχλούν (και εκνευρίζουν) πάρα πολύ όλες αυτές οι αναφορές και διαφημίσεις για του Έλληνες που “πειθάρχησαν” και τα κατάφεραν και τα τόσα “μπράβο” και τα εύσημα για την “πειθαρχεία” και “σεμνότητα” που επέδειξαν κλπ κλπ. Μπούρδες. Αν δεν υπήρχαν τα πρόστιμα, όλοι έξω θα ήταν εξαρχής.\n01.05.2020 στις 19:36 #69236\nΆκου “να μην το πει παραέξω”, ναι ξέχασε να τους ρωτήσει, έλεος!\nΕμένα μου φαίνεται περίεργο που σας κάνει εντύπωση ότι αυτά γίνονται στην Κρήτη. Νόμιζα πως ήταν από αυτά που τα ξέρουν όλοι, ειλικρινά.\n30.04.2020 στις 16:12 #69099\nLouk Ritia λογικά όταν το διαβάζεις αυτό θα έχει γεννηθεί η ανιψούλα, οπότε ΝΑ ΣΑΣ ΖΗΣΕΙ, να είναι πάντα γερή και καλότυχη!\nΓια τις αποστάσεις καθόλου υπερβολικά υπερβολική δεν είσαι, το ίδιο παθαίνω κι εγώ και μια ανησυχία (και νεύρα εκ των προτέρων) την έχω τώρα που θα αρθούν οι περιορισμοί σιγά σιγά.\nLioness ακόμα και την (σκατο)κατάσταση στην Κρήτη την περιγράφεις τόσο ωραία! Έτσι ακριβώς όπως τα λες είναι, μια αηδία με έπιασε μόνο που τα διάβασα γιατί τα ξέρω και τα έκανα εικόνα.\nΑφού, όταν είδα ότι έχετε Αμποκοινότητα στο Ηράκλειο, μου φάνηκε τόσο περίεργο, ήθελα να σας πω μπράβο βρε παιδιά και να σας ρωτήσω και πώς την παλεύετε παρεμπιπτόντως. Ειδικά όταν κάνατε το “ο βιαστής είσαι εσύ” με έπιασε ρίγος συγκίνησης, ειλικρινά.\n(γιατί είσαι τόσο αγχωμένη;)\n29.04.2020 στις 16:22 #69006\nΑχ από που να αρχίσω δεν ξέρω. Έτσι όπως το έχω ζήσει εγώ, η Κρήτη είναι η επιτομή της πατριαρχικής κοινωνίας (όχι ότι αλλού δεν γίνονται τα ίδια, αλλά αυτούς τους έχω ζήσει πολύ). Θεωρώ πως αν πεις στους Κρήτες πως είναι σεξιστές και μισογύνιδες, θα το πάρουν ως φιλοφρόνηση και πάντως δεν θα παρεξηγηθούν.\nΆντρες κάθε ηλικίας, λεβέντες και παλικάρια μέχρι εκεί πάνω (που λένε), με μεγάλα κοχόνες κλπ κλπ, να τους βλέπεις με τις γυναίκες και τις μάνες τους και να σε πιάνει σιχαμάρα, να μην ξέρεις από πού να κρυφτείς. Να κάθεται ο άλλος στο τραπέζι να φάει και να απαιτεί από τη γυναίκα του να του δώσει το μαχαίρι που αν απλώσει το χέρι το φτάνει μόνος του. Να έχει η άλλη νεογέννητο και νήπιο, να είμαστε κι εμείς μουσαφιρέοι και ο κύριος αφού ζητήσει καφέ, να της τον δίνει πίσω γιατί δεν έχει αρκετά παγάκια. Στη συνέχεια, να τη φωνάζει να πάρει τον καφέ και να τον αντικαταστήσει με ουίσκι, στο σπίτι του. Στην παραλία να μαζεύει εκείνη τα συμπράγκαλα όλα και ο κύριος να κάθεται στην καρέκλα και να απαιτεί μπλούζα και καπέλο γιατί το κουλό του ξεράθηκε και δεν μπορεί να τα πιάσει μόνος του. True stories all και είναι μόνο ένα μικρό δείγμα.\nΦυσικά άλλο τα παιδιά και άλλο τα κορίτσια. Φυσικά τα αγόρια πασάδες, τα κορίτσια δούλες γενικώς σε μια οικογένεια. Οι γονείς, τα παιδιά, οι συγγενείς, όλα ευθύνη των γυναικών εννοείται. Ούτε κουβέντα για συμμετοχή στις δουλειές του σπιτιού και το μεγάλωμα των παιδιών, slut shaming και ό,τι άλλο μπορείς να φανταστείς. Είσαι ξεκάθαρα πολίτης β’ κατηγορίας επειδή είσαι γυναίκα και αυτό είναι πολύ εμφανές ακόμα και σήμερα.\n28.04.2020 στις 00:48 #68905\nΚαλά κι αυτό ήταν πταίσμα μπροστά στα υπόλοιπα που μπορεί να ακούσεις στο νησί, δυστυχώς (ναι, τους έχω λίγο άχτι τους Κρήτες).\nΕυτυχώς πρόλαβες που το είχες άγχος για το ημερολόγιο. Τόση αγάπη και φροντίδα που έχεις βάλει είμαι σίγουρη πώς θα βγει τέλειο ❤


Βοηθεια σε συνδεση!!!\n95 online · 205.968 μέλη\nεχω αυτη την καρτα ηχου E-MU 1212\nκαι αυτην την κονσολα PHONIC AM240\nκαι θελω να συνδεσω το Η/Υ με τη κονσολα και στην κονσολα τα ηχεια...για να ακουω μεσα απο την κονσολα τα παντα.\nΠως μπορω να το κανω??\nΤο μέλος coffee στις 10-04-2008 στις 15:27 έγραψε...\nΗ κάρτα ήχου σου έχει 2 εισόδους (L in R in) και δύο εξόδους (L-out R-out) και 2 ψηφιακές 1 έξοδο και 1 είσοδο).\nΑπό ότι είδα η κονσόλα σου δεν έχει ψηφιακή είσοδο γι αυτό θα πρέπει να την συνδέσεις με την κάρτα αναλογικά. Θα χρησιμοποιήσεις καλώδιο με καρφί και κατα προτίμηση θα ζητήσεις να είναι Balanced γιατί και οι έξοδοι της κάρτας είναι Balanced αλλά και οι είσοδοι της κονσόλας. Με τις Balanced συνδέσεις έχεις λιγότερο θόρυβο.\nΤην έξοδο L-out της κάρτας θα την συνδέσεις στην είσοδο L στο κανάλι 3 της κονσόλας και την έξοδο R-out στην είσοδο R στο ίδιο κανάλι, αφήνοντας τα κανάλια 1-2 για μικρόφωνα.\nΕάν έχεις αυτοενισχυόμενα ηχεία θα τα συνδέσεις τα L-R στο main out της κονσόλας.\nΕάν δεν είναι αυτοενισχυόμενα θα συνδέσεις τα L-R από το main out σε κάποιο ενισχυτή επάνω στον οποίο θα είναι συνδεμένα τα ηχεία.\nΗ κάρτα ήχου σου είνα αρκετά καλή αλλά είναι περισότερο φτιαγμένη για να δουλεύει με το ξεπερασμένο πιά πολυκάναλο μαγνητόφωνο ADAT της ALESIS. (Αυτό που χρησιμοποιούσε σαν μέσo εγγραφής Video κασέτα VHS).Σε αυτό συνδεόταν η κάρτα σου με ένα καλώδιο ADAT και είχες 8 track In και 8 track Out.\nΕλπίζω να βοήθησα για ότι απορίες στην διάθεσή σου.


Ενεργοποιήθηκε το 112 σε Ιόνιο, Ήπειρο και Δυτ. Ελλάδα - Σαρώνει ο «Μπάλλος» (VIDEO) | ThessNews\nΑρχική / ΚΟΙΝΩΝΙΑ / Ενεργοποιήθηκε το 112 σε Ιόνιο, Ήπειρο και Δυτ. Ελλάδα – Σαρώνει ο «Μπάλλος» (VIDEO)\n14/10/2021 11:27 πμ\nΞεκίνησε στη χώρα μας η επέλαση της κακοκαιρίας «Μπάλλος», με τον κρατικό μηχανισμό να βρίσκεται σε επιφυλακή\nΞεκίνησε στη χώρα μας η επέλαση της κακοκαιρίας «Μπάλλος», με τον κρατικό μηχανισμό να βρίσκεται σε επιφυλακή και το 112 να ενεργοποιείται στα νησιά του Ιονίου, την Ήπειρο και σε περιοχές της Δυτικής Ελλάδας.\nΤο μήνυμα που εστάλη αναφέρει χαρακτηριστικά: «Προειδοποίηση για ακραία καιρικά φαινόμενα στην περιοχή σας. Αποφύγετε άσκοπες μετακινήσεις, περιοχές που έχουν πλημμυρίσει ή που μπορεί να πλημμυρίσουν. Ασφαλίστε αντικείμενα που μπορεί να παρασυρθούν από άνεμο. Ακολουθείτε τις οδηγίες των Αρχών».\nΣτυλιανίδης: «Είμαστε όλοι σε εγρήγορση»\nΣαφή ήταν τα μηνύματα που έστειλε από χθες ο Υπουργός Κλιματικής Κρίσης και Πολιτικής Προστασίας, Χρ. Στυλιανίδης.\nΟ Υπουργός τόνισε ότι «είμαστε όλοι σε εγρήγορση, είμαστε όλοι σε επιφυλακή. Δεν υπάρχει θέμα πανικού. Εάν συντονιστούμε σωστά, θα αντιμετωπίσουμε το φαινόμενο. Το κράτος είναι δίπλα στον πολίτη, με βασική προτεραιότητα να μην έχουμε απώλεια ανθρώπινων ζωών» και κάλεσε τους πολίτες να ακολουθούν πιστά τις παρακάτω οδηγίες:


Κορωνοϊός: Συνελήφθη λίγο πριν κάνει την… 9η δόση του εμβολίου – ARGOLIDATV.GR\nΈνας άνδρας σε εμβολιαστικό κέντρο του Σαρλερουά στο Βέλγιο συνελήφθη λίγο πριν κάνει την 9η δόση του εμβολίου.\nΆνδρας στο Βέλγιο ετοιμαζόταν να κάνει την ένατη δόση του εμβολίου κατά του κορωνοϊού σε εμβολιαστικό κέντρο του Σαρλερουά, όταν άνδρες της Αστυνομίας τον συνέλαβαν.\nΗ ηλικία του άνδρα δεν έγινε γνωστή, αυτό όμως που έγινε σαφές ήταν πως ο ίδιος είχε εμβολιαστεί με πολλές διαφορετικές ταυτότητες, αντικαθιστώντας ανεμβολίαστους πολίτες που έπαιρναν με αυτόν τον τρόπο το πιστοποιητικό εμβολιασμού τους.\nΟ άνδρας δεν έκανε τα εμβόλια από… φόβο για τον κορωνοϊό αλλά με το αντίστοιχο αντίτιμο για τις υπηρεσίες του.\nΗ δίωξη που θα ασκηθεί βέβαια, δεν θα αφορά μόνο τον ίδιο αλλά και τους πολίτες που «εξυπηρέτησε», ενώ η βέλγικη κυβέρνηση ξεκινά μετά το σκάνδαλο ελέγχους στα εμβολιαστικά κέντρα για αντίστοιχες περιπτώσεις.\nΈφυγε από τη ζωή σε ηλικία μόλις 40 ετών κληρονόμος μεγάλης αλυσίδας πολυκαταστημάτων


Κίνα: Πέθανε υποσιτισμένη κοπέλα - Τρεφόταν μόνο με ρύζι | Reader\nΚίνα: Πέθανε υποσιτισμένη κοπέλα - Τρεφόταν μόνο με ρύζι\nΜία 24χρονη Κινέζα φοιτήτρια πέθανε εξαιτίας προβλημάτων υγείας που προκάλεσε ο χρόνιος υποσιτισμός της, καθώς προκειμένου να εξοικονομήσει χρήματα τρεφόταν μόνο με ρύζι και τσίλι και έφτασε να ζυγίζει 22 κιλά.\nΣυγκεκριμένα η 24χρονη Γου Χουαγιάν απεβίωσε τη Δευτέρα στο Πανεπιστημιακό Νοσοκομείο του Γκουιζού, της επαρχίας Τονγκρέν.\nΤην είδηση του θανάτου επιβεβαίωσε στο CNN, ένας εκπρόσωπος του νοσοκομείου, χωρίς όμως ν’ αναφέρει την αιτία θανάτου της κοπέλας.\nΗ Γου Χουαγιάν βρισκόταν στο τρίτο έτος σε Πανεπιστήμιο της Γκουιζού και σύμφωνα με όσα είχε ανακοινώσει η επαρχία Τονγκρέν τον Οκτώβριο, είχε ύψος 1.34 μέτρα και ζύγιζε 22 κιλά.\nΑκόμα στη συγκεκριμένη ανακοίνωση αναφέρεται ότι και οι δύο γονείς της κοπέλας είχαν πεθάνει και ζούσε με τον μικρότερο αδερφό της και επιβίωναν μέσω ενός επιδόματος 300 Γουάν (περίπου 39 ευρώ) που λάμβαναν από ένα κοινωνικό πρόγραμμα.\nΜάλιστα ο αδερφός της υπέφερε από ψυχική ασθένεια και η Γου με το πενιχρό επίδομα που λάμβανε, είχε υιοθετήσει έναν πολύ φειδωλό τρόπο ζωής, προκειμένου να εξοικονομήσει χρήματα για τη θεραπεία του.\nΤρεφόταν με ρύζι και τσίλι\nΣύμφωνα με ανακοίνωση της κρατικού οργανισμού Beijing Youth Daily, η Γου έτρωγε μόνο μία φορά τη μέρα και τρεφόταν αποκλειστικά με ρύζι και τσίλι το οποίο ετοίμαζε από το σπίτι της.\nΌπως αναφέρεται στην ανακοίνωση η φοιτήτρια ξεκίνησε τη συγκεκριμένη διατροφή ως μαθήτρια λυκείου.\nΗ Γου εισήχθη στο νοσοκομείο τον Οκτώβριο αφού παρουσίαζε πρηξίματα στα πόδια. Όπως ανέφερε ένας γιατρός η βαλβίδα της καρδιάς της είχε υποστεί σοβαρή ζημιά και θα χρειαζόταν εγχείρηση, το κόστος της οποίας θα ξεπερνούσε τα 200.000 Γουάν (περίπου 26.000 ευρώ),\nΗ κατάσταση της υγείας της σόκαρε τη χώρα και μία φιλανθρωπική οργάνωση ξεκίνησε μία καμπάνια προκειμένου να συγκεντρωθούν χρήματα για την εγχείρηση, μάλιστα το πόσο που συγκεντρώθηκε ήταν τρεις φορές πάνω από το ποσό που απαιτούνταν.\nΔυστυχώς η κατάσταση της υγείας της κοπέλας επιδεινώθηκε και τη Δευτέρα κατέληξε.\nΟ θάνατος της προκάλεσε πληθώρα σχολίων στα social media.\nΗ εξαγγελία του Σι Τζιπίνγκ για εξάλειψη της φτώχιας\nΤο 2015 ο πρόεδρος της Λαϊκής Δημοκρατίας της Κίνας Σι Τζιπίνγκ είχε ανακοινώσει ένα σχέδιο για εξάλειψη της φτώχιας. Περίπου 775.000 κρατικοί αξιωματούχοι τρέχουν την καμπάνια εναντίον της φτώχιας.\nΗ Κίνα είναι η δεύτερη ισχυρότερη οικονομία στον κόσμο με το ΑΕΠ το 2108 να φτάνει τα 13,6 τρισεκατομμύρια δολάρια.\nΠαρ’ όλ’ αυτά η οικονομική της ανάπτυξη έχει δημιουργήσει τεράστιές οικονομικές ανισότητες, αφού στο τέλος του 2018 υπολογίζεται ότι περίπου 16.6 εκατομμύρια άνθρωποι ζούσαν κάτω από το όριο της φτώχειας που είναι 2.300 Γουάν (περίπου 300 ευρώ).


Magos: To μοναδικό ελληνικό γάντι με αίσθηση αφής για εικονική πραγματικότητα - BEST TV Καλαμάτα\nO τελικός χρήστης μιας VR εφαρμογής δύναται να απολαύσει μια ολοκληρωμένη εμπειρία καθώς πλέον μπορεί να αλληλοεπιδράσει μέσω των δακτύλων του με τον ψηφιακό κόσμο, όπως θα μπορούσε να κάνει αντίστοιχα στον πραγματικό κόσμο.\nΟ εικονικός κόσμος αναδύεται όλο και περισσότερο στην ψυχαγωγία και την εργασία. Όλα ξεκίνησαν με την εικονική πραγματικότητα (VR), όπως τα headsets της Oculus. Στην συνέχεια ακολούθησε η επαυξημένη πραγματικότητα (AR), χρησιμοποιώντας λύσεις όπως τα Microsoft HoloLens, και έπειτα η μικτή πραγματικότητα (MR) που ενσωματώνει και τις δύο προηγούμενες τεχνολογίες. Οι διαφορετικές αυτές ‘πραγματικότητες’ συνθέτουν την επονομαζόμενη εκτεταμένη πραγματικότητα (XR).\nΗ εκτεταμένη πραγματικότητα πρόκειται για μια ιδιαιτέρως μεγάλη αγορά με έναν εξαιρετικά υψηλό ρυθμό ανάπτυξης, έχοντας ήδη εκτιμηθεί στα 43 δισεκατομμύρια δολάρια. Μέχρι το 2027, η εν λόγω αγορά αναμένεται να φθάσει σχεδόν το 1 τρισεκατομμύριο δολάρια, και σε αυτό το σημείο ο ρυθμός ανάπτυξης της πρόκειται μάλιστα να διπλασιαστεί.\nΗ εικονική πραγματικότητα έγινε τόσο δημοφιλής μέσω της εμπειρίας αλληλεπίδρασης των αισθήσεων της όρασης και της ακοής, αλλά η αλληλεπίδραση μέσω της αίσθηση της αφής είναι πραγματικά πίσω εξαιτίας κυρίως των πιο διαδεδομένων VR controllers, οι οποίοι ουσιαστικά εμποδίζουν τη φυσική αλληλεπίδραση με τη χρήση των δακτύλων. Ωστόσο, χρειαζόμαστε και τις τρεις αισθήσεις για να απολαύσουμε πραγματικά την εικονική πραγματικότητα.\nΑλλά γιατί κανείς δεν έχει βρει τη λύση μέχρι στιγμής; Το πρόβλημα είναι ότι η αίσθηση της αφής στην εικονική πραγματικότητα απαιτεί ψηφιοποίηση του χεριού, το οποίο έχει 16 αρθρώσεις και 27 βαθμούς ελευθερίας προκειμένου να μπορούμε να κάνουμε οποιαδήποτε δυνατή κίνηση με τα δάχτυλα και τον καρπό μας. Οι VR controllers που αναφερθήκαμε παραπάνω μοντελοποιούν μόνο μια άρθρωση ενώ παρέχουν μόνο 6 βαθμούς ελευθερίας. Η λύση που αναπτύσσουμε, Magos, ψηφιοποιεί και τις 16 αρθρώσεις του ανθρώπινου χεριού παρέχοντας 22 βαθμούς ελευθερίας, κάτι το οποίο κανείς δεν έχει καταφέρει μέχρι σήμερα σε παγκόσμια κλίμακα.\nΩς αποτέλεσμα, ο τελικός χρήστης μιας VR εφαρμογής δύναται να απολαύσει μια ολοκληρωμένη εμπειρία καθώς πλέον μπορεί να αλληλοεπιδράσει μέσω των δακτύλων του με τον ψηφιακό κόσμο, όπως θα μπορούσε να κάνει αντίστοιχα στον πραγματικό κόσμο.\nΜια τέτοια λύση είναι ένα σημαντικό και ουσιαστικό εργαλείο σε εφαρμογές εκπαίδευσης που προετοιμάζουν ανθρώπους να εκτελούν διάφορες διεργασίες σε ιδιαιτέρως απαιτητικά και αγχωτικά περιβάλλοντα. Φανταστείτε έναν εκπαιδευόμενο πιλότο ο οποίος θα μπορούσε να αλληλοεπιδράσει με κάθε κουμπί σε ένα πιλοτήριο εικονικής πραγματικότητας χρησιμοποιώντας τα δάχτυλά του αντί να κρατάει ένα ζευγάρι από VR controllers. Ή έναν εργαζόμενο ο οποίος εκπαιδεύεται στον έλεγχο ασφαλείας σε ένα εικονικό διυλιστήριο, στον κλάδο πετρελαίου και φυσικού αερίου. Μια τέτοια λύση δεν θα άλλαζε ολοκληρωτικά την εμπειρία τους;\nΑναμφισβήτητα δε θα είχαμε φτάσει μέχρι εδώ χωρίς την ομάδα μας. Είμαστε τυχεροί καθώς έχουμε μια πολύ έμπειρη ομάδα 7 ατόμων με σχεδόν πέντε δεκαετίες συμπληρωματικών καταρτίσεων και γνώσεων, όπως για παράδειγμα στον βιομηχανικό σχεδιασμό, τη ρομποτική, την ανάπτυξη λογισμικού, καθώς και στο μάρκετινγκ και την επιχειρηματικότητα. Η ομαδική προσπάθεια και δουλειά που ενστερνίζονται και υποστηρίζουν όλα τα μέλη της ομάδας έχει αποφέρει στην εταιρία συνολική χρηματοδότηση ύψους μισού εκατομμυρίου ευρώ, η οποία θα αξιοποιηθεί στην ολοκλήρωση της πρώτης εμπορικής έκδοσης των γαντιών Magos.\nΙδιαιτέρως σημαντική συνεισφορά στην μέχρι τώρα πορεία μας έχει το ACEin (Athens Center For Entrepreneurship And Innovation), το οποίο βρίσκεται πάντα δίπλα μας από το 2018 όποτε και εισήλθαμε στο πρόγραμμα επώασής του, υποστηρίζοντας μας μέσω του ευρύ δικτύου του σε οποιαδήποτε πρόκληση αντιμετωπίσαμε, αντιμετωπίζουμε και πρόκειται να αντιμετωπίσουμε.\nΦορτίζοντας το κινητό με τα δάχτυλα του χεριού σου\n21 Ιουλίου 2021 2:29 μμ\n20 Ιουλίου 2021 11:15 πμ\nΕργαζόμαστε 179 ημέρες τον χρόνο για την πληρωμή φόρων και εισφορών\n7 Ιουλίου 2021 11:22 πμ\nΜόλις 3 στους 10 φορολογουμένους θα πληρώσουν φόρο εισοδήματος\n7 Ιουλίου 2021 8:07 πμ\nΞανά στις αγορές λόγω λιγοστού στοκ οι βιομηχανίες ελαιολάδου\n4 Ιουλίου 2021 10:13 πμ\nΨηφιακό βιβλιάριο υγείας: Χρήση από το κινητό – Πότε έρχεται η εφαρμογή\n28 Ιουνίου 2021 8:38 πμ


Κώστας Καζάκος: «Να φτιάξουμε μια ζωή που να αξίζει να πεθάνεις για χάρη της» | Ημεροδρόμος Κώστας Καζάκος: «Να φτιάξουμε μια ζωή που να αξίζει να πεθάνεις για χάρη της» | Ημεροδρόμος\nΑΠΟ ΗΜΕΡΟΔΡΟΜΟΣ Σάββατο 25 Σεπτεμβρίου 2021\nΗ δημοσιογράφος Ειρήνη Δρίβα απέστειλε στον 902.gr την παρακάτω συνέντευξη που πήρε από τον ηθοποιό και σκηνοθέτη Κώστα Καζάκο: Η..\nΗ δημοσιογράφος Ειρήνη Δρίβα απέστειλε στον 902.gr την παρακάτω συνέντευξη που πήρε από τον ηθοποιό και σκηνοθέτη Κώστα Καζάκο:\nΗ πρώτη φορά που είδα τον Κώστα Καζάκο στη σκηνή ήταν το καλοκαίρι του 1993 στην «Όπερα της Πεντάρας» σε σκηνοθεσία του Ζύλ Ντασέν, στο ιστορικό Αθήναιον που χρόνια, πριν, είχε φιλοξενήσει «Το μεγάλο μας τσίρκο». Εγώ μαθήτρια δημοτικού και αυτό που θυμάμαι είναι τον κόσμο έξω από το θέατρο να λέει «μπράβο στον Καζάκο που ερχόμαστε στο θέατρο». Αργότερα, έμαθα πως με απόφαση δική του και την στήριξη του θεατρικού επιχειρηματία Γιώργου Λεμπέση έδιναν δωρεάν εισιτήρια σε κάθε παράσταση. Εκεί, στην συμβολή των οδών Πατησίων και Μάρνης, απέναντι από το Εθνικό Αρχαιολογικό Μουσείο χτυπούσε δυνατά η ψυχή του ελληνικού θεάτρου. Όταν του τηλεφώνησα για να προγραμματίσουμε την συνέντευξη, από την πρώτη στιγμή με έκανε να νιώσω άνετα σαν να γνωριζόμασταν χρόνια.\n–Μεγαλώσατε στον Πύργο Ηλείας και στην εφηβεία ήρθατε στην Αθήνα ακολουθώντας τον πατέρα σας. Πως ήταν εκείνα τα χρόνια;\n–Η καταγωγή του πατέρα μου ήταν από την Μεσσηνία και το χωριό Κοπανίτσα. Στον Πύργο πήγε γαμπρός και εκεί έφτιαξε την οικογένεια του. Εγώ γεννήθηκα το 1935 και αυτό που θυμάμαι είναι στο σπίτι μου να έχουμε πάντα κόσμο. Αντάρτες, ΕΑΜίτες και κάθε λογής κυνηγημένους. Βλέπεις ο πατέρας μου ήταν κουμουνιστής, μετά την απελευθέρωση το ’45 τον απέλυσαν από την Νομαρχία και τον έστειλαν φυλακή στη Αθήνα έναν χρόνο. Μετά εξορία στην Ικαρία, στον Άη-Στράτη και κατέληξε στη Μακρόνησο. Με πήρε και εμένα η μάνα μου με τα αδέρφια μου και ανεβήκαμε πάνω για να χάσουν τα ίχνη μας, 52 μετακομίσεις κάναμε. Όπου πιάναμε σπίτι πήγαινε η ασφάλεια και τους έλεγε να μας διώξουν. Εγώ ήμουν 13 χρονών, δούλευα το πρωί και μετά νυχτερινό στο Παγκράτι, μου άρεσε το διάβασμα και ήθελα να γίνω δάσκαλος. Το 1952 τέλειωσα το σχολείο και ήρθε ο πατέρας μου σπίτι. Εκεί, κάπως πήρα μια ανάσα, δύσκολα χρόνια, σκοτεινά, αλλά και περήφανα.\n–Παρά τις αντίξοες συνθήκες καταφέρνετε να περάσετε στο πανεπιστήμιο, όμως, δεν το παρακολουθείτε; Τι ακριβώς, συνέβη;\n–Τι να σου πω τώρα… δεν μου είναι εύκολη αυτή η ιστορία. Αγκάθι είναι. Αυτό είναι ένα τραύμα που δεν μετριέται… είναι μια στιγμή που δεν τελείωσε ποτέ. Την κουβαλάω μέσα μου και τώρα ακόμη που μπαίνω για διάφορους λόγους στα πανεπιστήμια νιώθω περίεργα. Δεν με άφησαν να γραφτώ γιατί μου έλειπε ένα χαρτί. Ήμουν δυνατός μαθητής, είχα μαζέψει όλα τα δικαιολογητικά εκτός από το χαρτί Κοινωνικών Φρονημάτων που έπρεπε να πάρω από την Ασφάλεια. Ε, δεν το πήρα… αυτά ήταν της εποχής τα καμώματα. Άστο τώρα τι να λέμε για αυτά.\n–Στην συνέχεια Σχολή Σταυράκου και Κουν. Η Ελλάδα είχε βγει από τον εμφύλιο ασθμαίνοντας και στον κινηματογράφο είχαμε τον Κούνδουρο, τον Κακογιάννη και τις πρώτες κωμωδίες του Σακελλάριου… Τι είναι αυτό που σας τράβηξε στην τέχνη;\n–Είχα την τύχη να γνωρίσω μαγικούς ανθρώπους και κάποιοι από αυτούς με συντροφεύουν ακόμη. Δεν είχα σχέση με το θέατρο εγώ και αυτά τα πράγματα, μετά κόλλησα και από τότε δουλεύω 65 χρόνια ασταμάτητα. Είναι το οξυγόνο μου. Δεν είναι και λίγο να συναντιέσαι με το μαγνητικό πεδίο του Κουν, αρκεί να είχες ψυχή να το δεις. Πολλοί άνθρωποι πέρασαν από δίπλα του. Άλλοι πήραν πολύ, άλλοι λίγο και άλλοι καθόλου. Έμεινα 6 χρόνια στο Υπόγειο του Ορφέα, υπερηφανεύομαι μέσα μου πως δούλεψα εκεί και κουβάλαγα μπάζα. Οικειοθελώς και αφιλοκερδώς για να φτιάξουμε τον χώρο εκεί που έμελλε να γίνει ο ναός της τέχνης, περβόλι αγοριών και κοριτσιών με όνειρα και ψυχή. Μετά, από πείνα και δίψα όλων των ανθρώπων και του ίδιου του σκηνοθέτη ο Κουν κατάφερε να δημιουργήσει το δικό του κοινό. Με την επιμονή του, ήταν άοκνος άνθρωπος, ακούραστος, ένα σπάνιο είδος ανθρώπου που δεν κυκλοφορεί πια και εγώ είχα την τύχει να βρεθώ κοντά του. Μου άνοιξε δρόμους, με ενέπνευσε, μου στερέωσε στην κυριολεξία το μυαλό.\n–Δεν ηρεμήσατε, όμως, δεν «συμμορφωθήκατε», συνεχίσατε την πολιτική σας δράση στο ΚΚΕ και μάλιστα βρεθήκατε και επικεφαλής του ψηφοδελτίου Επικρατείας. Γιατί Αριστερά κύριε Καζάκο;\n–Εγώ κυρά μου καλή, ήμουν κουμουνιστής συνειδητός από τότε που θυμάμαι τον εαυτό μου. Ακολούθησα την ιστορία του τόπου μου στις φοβερές δεκαετίες του ‘50, του ‘60, του ’70, του ’80 και πάει λέγοντας. Με νοιάζει ο άνθρωπος, τον πονάω. Για αυτό κάνω και αυτή την δουλειά, αν δεν έχεις κοινωνικές ανησυχίες δεν μπορείς να κάνεις τέχνη. Γιατί οτιδήποτε άλλο ξεφεύγει από αυτήν την κατεύθυνση είναι αντιδραστικό και απάνθρωπο, οδηγεί σε δρόμους που είναι καταστροφικοί. Τα μαρτύρια του λαού μας δεν χρειάζεται να τα μετρήσουμε ξανά, είναι ατελείωτα.Ο άνθρωπος πρέπει κάποτε να καταφέρει να φτιάξει μια ζωή που να του αξίζει και ακόμα παραπέρα επιθυμούμε να φτιάξουμε μια ζωή που να αξίζει τον κόπο να πεθαίνεις για χάρη της. Να την υπερασπίζεται μέχρι θανάτου. Η ελευθερία είναι το ύψιστο αγαθό. Πρέπει να την αλλάξουμε την ζωή, δεν τα έχουμε καταφέρει ακόμη, είμαστε σε καθεστώς δουλείας, αλλά με αγώνα και επιμονή θα τα καταφέρουμε.\n–Στα χρόνια της επταετίας ήσασταν από τους καλλιτέχνες που λογοκρίθηκαν και κυνηγήθηκαν για τις ιδέες τους. Υπήρξαν και εκείνοι που όπως υποστήριξαν, αργότερα, δεν πήραν είδηση τι είχε συμβεί. Σήμερα, υπάρχουν συνάδελφοι σας που πάλι δεν έχουν καταλάβει τι συμβαίνει;\n–Ε, βέβαια υπάρχουν, τι να λέμε τώρα. Η αλλοτρίωση δίνει και παίρνει και τώρα έχει σακατέψει τον κόσμο πολύ περισσότερο, γιατί την δειλία την βαφτίζουν προσαρμογή και ευπρέπεια. Είναι νομιμοποιημένη η αποχή κατά μία έννοια, δεν είναι εκτροπή.\n–Πως αξιολογείτε την συμπεριφορά της κυβέρνησης απέναντι στον πολιτισμό και στους ανθρώπους του;\n–Ο πολιτισμός για την πολιτεία αυτού του είδους, την καπιταλιστική κοινωνία είναι κόκκινο πανί. Ο κόσμος των τεχνών και των γραμμάτων ήταν πάντα εχθρός γιατί τον φοβάται. Πρώτα από όλα της είναι άγνωστος και καθετί που αγνοεί την τρομάζει και το κυνηγάει. Το σκληρότερο και το πιο πονηρό είναι πως εμποδίζει τον κόσμο, τον λαό να έρχεται σε επαφή με τον πολιτισμό, τον σπρώχνει συνέχεια πίσω στο ζωώδες. Τους αποδυναμώνει και τους κάνει να νοιάζονται μόνο για την επιβίωση γιατί γνωρίζει πως η τέχνη στα χέρια του λαού μπορεί να γίνει επικίνδυνο όπλο. Ξέρετε τι μπορεί να κάνει η τέχνη; Μπορεί να αφυπνίσει και αυτό δεν το θέλουν. Μας θέλουν στις σπηλιές, ο άνθρωπος όμως οφείλει να διεκδικήσει την ανθρώπινη του φύση. Δεν ήρθαμε στον κόσμο για να εξυπηρετήσουμε μόνο τις φυσικές μας ανάγκες, αλλά για να αναπτύξει ο καθένας την προσωπικότητα του, να απαλλαγεί από τους φόβους του και να μπορέσει να έχει πνευματικό βίο. Λίγοι είναι εκείνοι που το καταφέρνουν αυτό. Είναι αυτοί που μένουν στην ιστορία και μας δείχνουν τον δρόμο.\n–Μίκης Θεοδωράκης και την ερώτηση θέλω να την κάνετε εσείς.\n–Δείξε μου έναν άνθρωπο που κατάφερε να αλλάξει την ιστορία; Ε, ο Μίκης Θεοδωράκης είναι ένας από αυτούς. Στήριξε την κοινωνία, γιατί η ζωή του ήταν στενά συνδεδεμένη με όλα τα μεγάλα γεγονότα του τόπου μας και τα πέρασε όλα παλικαρίσια με το τουφέκι του στον ώμο στην κυριολεξία. Έπαθε τα πάνδεινα από νέος -από 16 χρονών- βασανίστηκε, απειλήθηκε η ζωή του και κατάφερε να παραμείνει πιστός στις ιδέες του. Είχε προβλήματα υγείας, ήταν φυματικός και σκέψου και τις εξορίες, αλλά μακροημέρεψε και πιστεύω πως αυτό οφείλετε στην αγάπη του κόσμου. Τον κράτησε ο κόσμος ζωντανός και ο Μίκης πάντα αγαπούσε τον άνθρωπο και την ελευθερία. Όσο για την δουλειά του, πόσα πολλά μπορούμε να πούμε. Είναι από τους ανθρώπους εκείνους που μας κρατάνε όρθιους και τους χρειαζόμαστε τώρα περισσότερο από ποτέ.\n–Η «Όμορφη Πόλη» η τελευταία θεατρική – μουσική παράσταση του Μ. Θεοδωράκη σε απόδοση-σκηνοθεσία Γ. Βάλαρη, ανεβαίνει στις 27/9 στο Θέατρο Δάσους, στην Θεσσαλονίκη, στις 29 στο Κατράκειο και αρχές Οκτωβρίου στο Βεάκειο. Επίσης, το «Πως να σωπάσω» σε σκηνοθεσία Τζένη Κόλλια θα παιχτεί τον χειμώνα στο «Τζένη Καρέζη».\n–Η «Όμορφη Πόλη» αγαπήθηκε πολύ από τον κόσμο και μετά την απώλεια του Μίκη ήταν απαίτηση του κόσμου να παιχτεί ξανά. Και τώρα που μιλάμε χτυπάνε τα τηλέφωνα και βάζουμε κι άλλες ημερομηνίες. Θα ανέβουμε Θεσσαλονίκη και από εκεί και πέρα βλέπουμε. Όσο για το «Πως να σωπάσω» φτιάξαμε μια ωραία παράσταση με εκλεχτούς καλλιτέχνες, αλλά ήρθε ο κορονοϊός και έκλεισαν όλα. Τώρα. Θα πάμε, μάλλον τέλη Οκτωβρίου στο «Τζένη Καρέζη» και βλέποντας και κάνοντας.\nΜια αποχαιρετιστήρια συνάντηση του Πρέσβη της Παλαιστίνης με τον «Ημεροδρόμο»\nΑποχαιρετώ ως Πρέσβης αλλά δεν θα επιτρέψω οι σχέσεις μου με την Ελλάδα και το λαό της να παραμείνουν μόνο αναμνήσεις\nΚώστας Χατζής: «Είμαι γύφτος… Να ντρέπομαι για τη φυλή μου;» — «Γεννήθηκα μέσα στον ρατσισμό» (βίντεο)\nΚΚΕ: Πυξίδα της κυβέρνησης δεν είναι οι ανάγκες του λαού αλλά των μεγάλων επιχειρηματικών ομίλων\nΣχόλιο του Γραφείου Τύπου του ΚΚΕ για τη συνέντευξη του Πρωθυπουργού στον ΑΝΤ1


Αρχική » ταξιδεύοντας » Όμορφες εικόνες από τη νήσο Στρογγύλη και το μοναδικό Καστελλόριζο\nPosted on 11 Αυγούστου, 2020 in ταξιδεύοντας // 0 Comments\nΤο ταξίδι μας στο Καστελόριζο συνεχίζεταικαι αυτή τη φορά επισκεπτόμαστε το μικρό νησάκι Στρογγύλη. Η Στρογγύλη περιλαμβάνεται στο νησιωτικό σύμπλεγμα της Μεγίστης και δεν κατοικείται παρά μόνο από τους Έλληνες στρατιώτες και τις ειδικές δυνάμεις της χώρας καθώς και μέχρι πρόσφατα έμενε εκεί και ένας φαροφύλακας ο Νικήτας Σαμψάκος.\nΟ φάρος για τους ναυτιλόμενους βρίσκεται στην νότια πλευρά της νησίδας όπως και ο ναός του Αγίου Νικολάου που κτίσθηκε το 2014, έπειτα από πρωτοβουλία του Μητροπολίτη Μεσογαίας και Λαυρεωτικής κ. Νικολάου. Λειτούργησε για πρώτη φορά το 1910, την περίοδο της ιταλοκρατίας, έχει εστιακό ύψος 85 μέτρα και ύψος 6,6 μέτρα.\nΗ πρόσβαση στο νησάκι είναι εφικτή με τα μικρά καραβάκια που ξεκινούν από το Καστελόριζο, με αυτά μπορεί κανείς να κάνει τον περίπλου του πιο ανατολικού νησιού Αιγαίου.\nΟ τόπος εδώ είναι βραχώδης και η βλάστηση θαμνώδης, όμως το νησάκι όπως και η Ρω και το Καστελόριζο μπορεί να συντηρήσει ανθρώπινη διαβίωση αλλά και οικονομική δραστηριότητα. Η έτερη ονομασία του είναι Υψηλή, μιας και έχει το μεγαλύτερο υψόμετρο από τα τριγύρω νησάκια. Σύμφωνα με την παράδοση οι αρχαίοι Έλληνες την ονόμαζαν Ψιλή, γυμνή, χωρίς δέντρα.\nΈχει ύψος 197 μέτρα, έκταση 0,978 τ.χ., μήκος ακτών 4,693 χλμ. Στα νοτιοανατολικά της νησίδας, σχηματίζεται ο ορμίσκος Λιμένας. Μαζί με τη Ρω αποτελούν τα δυο μεγαλύτερα νησιά του συμπλέγματος της Μεγίστης. Από τους αρχαίους ελληνικούς χρόνους, ανήκε στα γεωγραφικά και διοικητικά όρια της Μεγίστης, το ίδιο συνέβη και μετά την απελευθέρωση της Δωδεκανήσου.\nΟι άνθρωποι του ελληνικού στρατού περνούν μήνες ολόκληρους πάνω στο νησί με τα απολύτως απαραίτητα που προμηθεύονται από το Καστελόριζο. Η μοναξιά δεν είναι εύκολη, το νησάκι δεν έχει καν σπίτια… Η παρουσία του στρατού είναι έντονη σε όλα τα νησιά της Μεγίστης, στο Καστελόριζο βρίσκεται το μεγάλο στρατόπεδο καθώς και φυλάκια του πεζικού αλλά και της αεροπορίας και οι στρατιωτικές δυνάμεις είναι άμεσα συνυφασμένες και με τα έθιμα του τόπου.\nΣτο τελευταίο μας ταξίδι στο Καστελόριζο είχαμε την ευκαιρία να βρεθούμε στον εορτασμό των Θεοφανείων, μια λαμπρή γιορτή που τελείται με ξεχωριστό τρόπο στο νησί. Παρουσία των φαντάρων γίνεται ο αγιασμός και η περιφορά της εικόνας ενώ οι κάτοικοι στολίζουν τα καικάκια τους στο λιμάνι. Το λιμενικό φτάνει και αυτό στην περιοχή και μόλις οι νέοι πέσουν στο νερό και κάποιος καταφέρει να πιάσει τον Σταυρό, μικρά βεγγαλικά γεμίζουν τον ουρανό και οι κόρνες των σκαφών ηχούν γιορτινά. Τα πάντα εδώ θυμίζουν χαρά.


Στην κοινοβουλευτική ομάδα των ΑΝΕΛ ο Αρ. Φωκάς\n🕔15/01/2019 - 09:59\nΗ προσθήκη του ανακοινώθηκε από τον πρόεδρο των ΑΝΕΛ, Π. Καμμένο\nΜέλος της κοινοβουλευτικής ομάδας των ΑΝΕΛ είναι από το πρωί της Τρίτης ο πρώην βουλευτής της Ένωσης Κεντρώων, Αρ. Φωκάς. Την προσχώρηση του κ. Φωκά ανακοίνωσε ο πρόεδρος των ΑΝΕΛ, Π. Καμμένος, με δήλωση που έκανε από το περιστύλιο της Βουλής και στην οποία ανέφερε: «Καλωσορίζω τον κ. Φωκά στους ΑΝΕΛ. Ήταν πάντα συνεπής στις αρχές του».\nΣυγκεκριμένα, ο κ. Καμμένος είπε: «Καλωσορίζω τον κ. Φωκά στην Κ.Ο. των Ανεξάρτητων Ελλήνων. Είναι ένας βουλευτής μαχητικός της Β' Θεσσαλονίκης. Μέχρι την Κυριακή δεν είχαμε καν μιλήσει ποτέ, είμαι ιδιαίτερα ευτυχής που ανταποκρίθηκε στο πατριωτικό κάλεσμα για να ενώσουμε τις δυνάμεις μας να αντισταθούμε απέναντι σε συμπολίτευση και αντιπολίτευση. Στη μεν συμπολίτευση που θέλει να ψηφιστεί η Συμφωνία των Πρεσπών και να δοθεί ψήφος εμπιστοσύνης στην κυβέρνηση για τη Συμφωνία των Πρεσπών και δεύτερον στην αντιπολίτευση, η οποία, κοροϊδεύοντας τον ελληνικό λαό, δεν ανταποκρίνεται στο κάλεσμά μας να καταθέσουμε από κοινού μια πρόταση μομφής κατά της κυβέρνησης με τη μόνη δέσμευση ότι η λύση που θα δοθεί δεν θα έχει τον όρο ‘Μακεδονία’ και ότι ο κ. Μητσοτάκης δεν θέλει να ρίξει την κυβέρνηση για να υπογράψει ο ίδιος την Συμφωνία των Πρεσπών κάπως διαφορετική. Ο κ. Φωκάς ήταν πάντα συνεπής στις αρχές του και στις αρχές που εκπροσωπούμε οι ΑΝΕΛ» .\nΣημειώνεται ότι χθες, Δευτέρα, μετά τη διαγραφή της Ελ. Κουντουράς και του Β. Κόκκαλη, η κοινοβουλευτική ομάδα των ΑΝΕΛ είχε μείνει με 5 βουλευτές, αριθμός που ανέβηκε στους 6 με την προσθήκη του Αρ. Φωκά.\nΟ κ. Φωκάς είχε προϊδεάσει από χθες για την προσχώρησή του στους ΑΝΕΛ με τους οποίους των ενώνει η αντίθεση στη Συμφωνία των Πρεσπών. Συγκεκριμένα, ο βουλευτής Θεσσαλονίκης απαντώντας σε ερώτηση για το αν θα συνεργαστεί με τον Πάνο Καμμένο είχε δηλώσει πρόθυμος να συνεργαστεί «με οποιονδήποτε από το δημοκρατικό τόξο αντιστέκεται στη Συμφωνία των Πρεσπών». Παράλληλα, είχε δώσει συγχαρητήρια στον Πάνο Καμμένο για την παραίτησή του λέγοντας ότι «είναι προς τιμήν του που παραιτήθηκε από υπουργός. Μπορεί να μην παραιτήθηκε για αύξηση της φορολογίας αλλά όταν μιλάμε για εθνικό θέμα δεν υπολογίζεις θέσεις και αξιώματα».\nΦωκάς ΑΝΕΛ Καμμένος Συμφωνία των Πρεσπών


60 χρόνια από τη μακαρία κοίμηση του π. Γερασίμου Μενάγια (1881 – 30-1/12 Φεβρουαρίου 1957) | Πεμπτουσία\n60 χρόνια από τη μακαρία κοίμηση του π. Γερασίμου Μενάγια (1881 – 30-1/12 Φεβρουαρίου 1957)\nΟ π. Γεράσιμος, κατά κόσμον Σπυρίδων Μενάγιας, γεννήθηκε το 1881 στην Κέρκυρα από πλούσια οικογένεια. Μικρός εγκαταστάθηκε στην Κεφαλλονιά και τελικά στην Αθήνα όπου τελείωσε την μέση εκπαίδευση. Μετά έφυγε για την Ζυρίχη για να σπουδάσει Χημικός. Έξη χρόνια σπουδές στην Ευρώπη ζώντας μια κοσμικότατη ζωή σπατάλης και ευδαιμονισμού. Δεν είναι μόνο οπαδός του πρακτικού υλισμού, αλλά και υπέρμαχος του θεωρητικού υλισμού. Είναι η εποχή που το κύμα της αθεΐας έχει σαρώσει τα πάντα. Και οι πανεπιστημιακές σχολές αγωνίζονταν για την εδραίωση του υλισμού και του δαρβινισμού.\nΦύση ζωηρή και ανήσυχη, ο νεαρός φοιτητής Μενάγιας, από το χάος της αθεΐας μπλέχτηκε στα δίκτυα του πνευματισμού. Πνευματισμός ίσον δαιμονισμός. Η ανάμειξή του στην εμπειρία του πνευματισμού, όπως έλεγε αργότερα, ήταν οικονομία Θεού, γιατί τον έπεισε ότι υπάρχει ο κόσμος των πνευμάτων, ότι υπάρχει διάβολος και έγινε η αφορμή για την επιστροφή. Μετά την προσχώρησή του στον πνευματισμό, αγόρασε την πρώτη Αγία Γραφή. Κάτω από την στάχτη της αρνήσεως είδε την σπίθα της πίστεως, που χρειάστηκαν χρόνια για να γίνει φλόγα.\nΤο 1905 εγκατέλειψε τις σπουδές του για να πάρει μέρος στον Μακεδονικό αγώνα. Γίνεται αντάρτης στο σώμα του Παύλου Μελά. Μετά την ευτυχή έκβαση του Μακεδονικού αγώνα επανέρχεται στην Ζυρίχη και τελειώνει αριστούχος Χημικός. Πήγε για λίγο στην Αίγυπτο, όπου διορίστηκε επί του ελέγχου των υδάτων και μετά έρχεται στην Αθήνα, όπου διορίζεται στο Υπουργείο Επισιτισμού.\nΤο 1919 εντυπωσιάζεται από το κήρυγμα του π. Διονυσίου Φαραζουλή στην Αθήνα. Κατά το 1920 επισκέπτεται το Περιβόλι της Παναγίας. Τότε πολλά μοναστήρια ήταν ιδιόρρυθμα. Μετά την επίσκεψή του παίρνει το δρόμο της επιστροφής λίγο απογοητευμένος.\nΣτη Δάφνη συναντά τον Γέροντα Αβιμέλεχ, τον ερημίτη της Μικράς Αγίας Άννας. Του είχαν μιλήσει γι’ αυτόν, αλλά δεν τον είχε γνωρίσει. Ο Γέροντας άκουσε με ενδιαφέρον και αγάπη τον νεαρό προσκυνητή και μετά από αρκετή πνευματική συζήτηση τον συμβούλευσε: – Παιδί μου, πρέπει να πας στην έρημο. Εκεί ζουν οι αφανείς ερημίτες και ησυχαστές, δοσμένοι ολοκληρωτικά στην προσευχή και στην ησυχία. Εκεί θα αισθανθείς την αρετή.\nΠριν να γίνει αγιορείτης μοναχός προγραμματίζει να πραγματοποιήσει το όνειρό του να επισκεφτεί και να προσκυνήσει τους Αγίους Τόπους. Πήγε στο ιερό σπήλαιο της Γεννήσεως, στην Βηθλεέμ, πέρασε από την Ναζαρέτ, τον Ιορδάνη ποταμό, το φρέαρ της Σαμαρείτιδος, την Τιβεριάδα, την Κανά, την Καπερναούμ, τον λοφίσκο των Μακαρισμών, την Νεκρά Θάλασσα, την Βηθανία, την Γεθσημανή, στον ιερό τάφο της Παναγίας μας.\nΙδιαίτερη εντύπωση του προξένησαν τα μοναστήρια των Αγίων Τόπων: Μονή Αγ. Σάββα, Αγ. Θεοδοσίου του Κοινοβιάρχου, Αγ. Γεωργίου του Χοζεβά, με τις πολλές ασκητικές σπηλιές και τα ιερά ησυχαστήρια.\nΜετά το προσκύνημά του φούντωσε μέσα του η επιθυμία να ακολουθήσει τον Ιησού. Μια δύναμη σπρώχνει τα βήματά του στο Άγιον Όρος. Καταφεύγει στον νηπτικό ησυχαστή Γέροντα Καλλίνικο στα Κατουνάκια, που τον δέχθηκε με χαρά στη φτωχική του καλύβη, που ήταν αφιερωμένη στον Άγιο Γεράσιμο Κεφαλληνίας. Ήταν τότε 39 ετών. Την παραμονή της κουράς του τα πονηρά πνεύματα τον χτύπησαν τόσο, που τον άφησαν αναίσθητο. Η απελευθέρωσή του από τον πνευματισμό και η απόφασή του να γίνει μοναχός προκάλεσε τον φθόνο του σατανά. Στην κουρά του έλαβε το όνομα Γεράσιμος. Σ’ όλη του τη ζωή δεν σταμάτησε ο πόλεμος των σκοτεινών δυνάμεων.\nΈκανε υπομονή, ανέφερε στον πνευματικό του τους πειρασμούς και εκείνος του μάθαινε την τέχνη του πολέμου κατά των παγίδων του εχθρού. Ο π. Γεράσιμος έκανε απόλυτη υπακοή στον Γέροντά του. Στα πρώτα χρόνια της μοναχικής του ζωής τον έστειλε στην Μονή της Λαύρας, που απέχει 4 ώρες από τα Κατουνάκια. Ήταν χειμώνας και είχε ρίξει χιόνι. Λίγο μετά την Κερασιά έπεσε σε χιονοθύελλα και δεν διέκρινε που βρισκόταν. Άρχισε να προσεύχεται ζητώντας κάποια θεία επέμβαση. Σε λίγο φανερώνεται μπροστά του ένα παιδάκι 8 ως 10 ετών.\n-Πού πηγαίνεις, γέροντα, μ’ αυτόν τον καιρό; Θα σε σκεπάσουν τα χιόνια. Θα χαθείς μέσα στο δάσος.\n-Τι να κάνω, παιδάκι μου, μ’ έστειλε ο γέροντάς μου στη Λαύρα.\n-Έλα τότε να σε βοηθήσω να προσανατολιστείς. Θα πάρεις τον κάτω δρόμο και ύστερα θα βγεις στο μονοπάτι που οδηγεί στην Λαύρα.\nΟ π. Γεράσιμος ευχαρίστησε, αλλά όταν έκανε μερικά βήματα συνήλθε. «Πού βρέθηκε αυτό το παιδί εδώ μέσα στα χιόνια;» αναρωτήθηκε. Κοίταξε πίσω του αλλά δεν είδε τίποτε. Ούτε ίχνη βημάτων. Το παιδάκι εξαφανίσθηκε. Ήταν άγγελος Κυρίου.\nΟ π. Γεράσιμος θεωρούσε τον Γέροντά του «στόμα Χριστού». Όταν στις 5 Σεπτεμβρίου 1930 κοιμήθηκε έγραψε: «Ο Γέροντάς μου μετά Θεόν ήταν η μόνη παρηγοριά μου στις θλίψεις και τους πειρασμούς. Οι ευχές του με ενθαρρύνουν και με παρηγορούν στην μελλοντική πορεία μου».\nΗ σκληρή ασκητική ζωή και το βαρύ κλίμα στα Κατουνάκια κλόνισαν την υγεία του. Έκανε την εμφάνισή της μια προφυματική κατάσταση. Ο Γέροντας τον έστειλε για λίγο καιρό στο Βουλγαρέλι της Άρτας μέχρι να βελτιωθεί η υγεία του. Οι χριστιανοί της περιοχής θυμούνται το παράδειγμα που άφησε το πέρασμά του από τον τόπο τους.\nΔυστυχώς όμως, τον τυραννούσαν τρείς ανίατες ασθένειες και επειδή από το κλίμα των Κατουνακίων δεν εβοηθείτο, ο Γέροντάς του, το 1925, τον έστειλε να μείνει στον Άγιο Βασίλειο, μέρος ξηρό και ησυχαστικό. Μετά από μερικά χρόνια και με την παρότρυνση άλλων ασκητών, πήγε στον Γέροντα Ιωσήφ τον Ησυχαστή και του εκμυστηρεύθηκε τις δυσκολίες από τις ασθένειές του. Η συνάντηση θα πρέπει να έγινε στα τέλη τού 1934.\nΟ Γέροντας Εφραίμ, ο προηγούμενος της Ιεράς Μονής Φιλοθέου, αναφέρει: «Ο Γέροντας, μόλις του μίλησε ο πατήρ Γεράσιμος, τον συμπόνεσε και του λέει:\n-Κάτσε ’δω και μπορώ να σε βοηθήσω.\nΜαζί του κουβαλούσε ο πατήρ Γεράσιμος μια μικρή βαλίτσα. Τον ρώτησε, λοιπόν, ο Γέροντας:\n-Εδώ μέσα τί έχεις;\n-Λοιπόν γίνεσαι αμέσως καλά, μόνο να πιστεύσεις ότι δύναται ο Θεός να σε θεραπεύσει. Θα πετάξεις όλα αυτά τα φάρμακα, τα μπουκάλια και τις ενέσεις, κάτω στα βράχια.\n-Μα, Γέροντα, δυσκολεύομαι, του λέει ο πατήρ Γεράσιμος.\n-Πέταξέ τα όλα αυτά, και ό,τι θα σου δώσω εγώ θα το πάρεις και θα γίνεις καλά.\n-Μα, Γέροντα, άμα δεν πάρω τα φάρμακά μου, θα πεθάνω.\n-Θα σου πω εγώ τι θα πάρεις και θα γίνεις καλά.\n-Και τί να πάρω;\n-Να φας σαρδέλες, ακαθάριστες, παστές.\n-Πρέπει να αφήσεις όλη σου την ελπίδα στον Θεό και αφήνοντας την κοσμική ιατρική γνώση να ακολουθήσεις την πίστη. Και αντί δέκα φορές όπου τρως την ημέρα, θα τρως μία.\n-Κι’ αν πεθάνω;\n-Να πεθάνουμε ήρθαμε εδώ. Μη δειλιάζεις.\n-Μα, δεν μπορώ.\n-Ε, τί άλλο να σου πω; Ή θα μ’ ακούσεις ή το πρωί πήγαινε κάπου αλλού.\n-Μα, Γέροντα, εγώ κοντά σου ήλθα να με κάνεις καλά.\n-Σου είπα, εδώ για να μείνεις θέλω δύο πράγματα: να πετάξεις τα φάρμακα και να τρως μια φορά την ημέρα.\n-Μα, Γέροντα, αυτό δεν γίνεται.\n-Πολύ καλά, όπως αναπαύεσαι. Τότε φύγε.\n-Δεν μπορώ Γέροντα!\nΥπέφερε πολύ ο Γέροντας προσπαθώντας να τον πείσει, διότι ούτε τον άφηνε να φύγει ούτε και ήθελε να πιστεύσει. Έτσι η πρώτη συνάντησή τους στάθηκε άκαρπη, διότι ο πατήρ Γεράσιμος σκεπτόταν τα πράγματα με την λογική, αφού μέχρι τότε δεν είχε γνωρίσει έμπρακτα την δύναμη της πίστεως.\nΜόλις όμως ο πατήρ Γεράσιμος πήγε στο κελλάκι του, το ίδιο βράδυ, είδε θεϊκό όραμα με Άγγελο Κυρίου που τον παρώτρυνε επιτακτικά να κάνει υπακοή στον Γέροντα Ιωσήφ: «Ό,τι σου πει κάνε και θα γίνεις καλά, του είπε ο Άγγελος».


ΤΑΞΙΤΖΗΣ: Κρήτη: «Έφυγε» από το άγχος των χρεών – Οι συνάδελφοί του βοηθούν την οικογένειά του κινητοποιούνται και μαζεύουν χρήματα ... στη μνήμη του Νίκου..!\nΌπως ανακοίνωσε ομάδα συναδέλφων του, «έχει ανοιχτεί λογαριασμός στην τράπεζα Πειραιώς για βοηθήσουμε οικονομικά την οικογένεια του συναδέλφου ΝΙΚΟΥ ΨΑΛΛΙΔΑΚΗ (Ηράκλειο Κρήτης) που πρόσφατα έφυγε από τη ζωή.\nΑρ. Λογαριασμού: 5751-070929-761 (για καταθέσεις στο ταμείο)\nΙΒΑΝ: GR69 0172 7510 0057 5107 0929 761 (μέσω internet)\nΠΡΟΣΟΧΗ! Αιτιολογία κατάθεσης βάζουμε: εις μνήμην Νικολάου Ψαλλιδάκη\nΟ λογαριασμός είναι στο όνομα του γιου του Δημήτρη.\nΣυνάδελφοι παρακαλείσθε για άλλη μια φορά να δείξετε τη αλληλεγγύη σας.\nΚαι το πιο μικρό ποσό μετράει».\nΣύμφωνα με το alexiptoto.com, ο ιδιοκτήτης ταξί πέθανε αφήνοντας πίσω του 66.0000 ευρώ χρέος στη γυναίκα του και στα δυο του παιδιά. Ο άτυχος συνάνθρωπό μας χρωστούσε 31.000 ευρώ στο ΤΕΒΕ και 35.000 ευρώ σε δάνειο που είχε πάρει από τράπεζα, προκειμένου να αγοράσει το αυτοκίνητο με το οποίο θα ασκούσε το επάγγελμα του.\nΣύμφωνα με πληροφορίες κοντινών του προσώπων, καθημερινά το τελευταίο διάστημα δεχόταν ασταμάτητα τηλεφωνήματα για την αποπληρωμή των χρεών του. Ο ίδιος, διακατεχόταν από υπερβολικό άγχος για το πως θα καταφέρει τελικά να αντεπεξέλθει. Εδώ και μερικές μέρες, τον ενοχλούσε συχνά το στομάχι του αλλά λόγω απλήρωτης ασφάλειας, δεν δικαιούταν περίθαλψη. Τελικά, στις 8 Απριλίου, άφησε την τελευταία του πνοή μετά από ανακοπή καρδιάς.\nΤο τραγικό της υπόθεσης είναι ότι την Παρασκευή που μας πέρασε, ο άτυχος ταξιτζής, εξέφρασε σε φίλους του την αγωνία του για το πως θα καταφέρει να τα βγάλει πέρα μιας και εκείνη τη μέρα… «έκανε 13 ευρώ μεροκάματο»


Λήψη οδηγών Seagate BlackArmor NAS 110 - Ενημέρωση Λογισμικού Seagate (Δικτυακή Αποθήκευση)\nΓλιτώστε τον πόνο από τις ενημερώσεις των προγραμμάτων οδήγησης! Κατεβάστε το DriverDoc τώρα για να ενημερώνετε εύκολα τα Seagate BlackArmor NAS 110 προγράμματα οδήγησης σε λίγα μόνο κλικ...\nΌχι ευχαριστώ, κατεβάστε το Seagate BlackArmor NAS 110πρόγραμμα οδήγησης\nΑρχική → Οδηγοί → Seagate → Δικτυακή Αποθήκευση → BlackArmor NAS 110\nΕνημέρωση των οδηγών BlackArmor NAS 110 με μη αυτόματο τρόπο:\nΑυτό το ενσωματωμένο πρόγραμμα οδήγησης BlackArmor NAS 110 θα πρέπει να περιλαμβάνεται με το λειτουργικό σας σύστημα Windows® ή είναι διαθέσιμο μέσω της ενημέρωσης των Windows®. Παρόλο που αυτά τα πακέτα προγράμματα οδήγησης Network Storage ενεργοποιούν βασικές λειτουργίες, συνήθως δεν θα καλύπτει όλες τις δυνατότητες υλικού. Ακολουθεί ένας πλήρης οδηγός για τη μη αυτόματη ενημέρωση αυτών των προγραμμάτων οδήγησης συσκευών Seagate.\nΣυνάρτηση: Δικτυακή Αποθήκευση\nΟνομασία: BlackArmor NAS 110\nΣυμβουλή: Οι χρήστες των Windows που είναι άπειροι στην ενημέρωση Seagate Δικτυακή Αποθήκευσητα προγράμματα οδήγησης συσκευών μπορούν να χρησιμοποιήσουν το εργαλείο ενημέρωσης προγράμματος οδήγησης DriverDoc [DriverDoc - Προϊόν της Solvusoft] για να ενημερώσουν αυτά τα προγράμματα οδήγησης BlackArmor NAS 110. Αυτό το βοηθητικό πρόγραμμα των Windows μεταφορτώνει, εγκαθιστά και ενημερώνει αυτόματα τα προγράμματα οδήγησης BlackArmor NAS 110, εμποδίζοντάς σας να εγκαταστήσετε το λάθος πρόγραμμα οδήγησης για το λειτουργικό σας σύστημα.\nΌταν χρησιμοποιείτε το DriverDoc για να ενημερώσετε τα προγράμματα οδήγησης Δικτυακή Αποθήκευση, μπορείτε επίσης να το χρησιμοποιήσετε για να διατηρήσετε όλα τα άλλ προγράμματα οδήγησης του υπολογιστή σας ενημερωμένα αυτόματα. Δίνοντας πρόσβαση σε μια βάση δεδομένων με πάνω από 2.150.000 προγράμματα οδήγησης συσκευών (περισσότερα προστίθενται καθημερινά), θα είστε βέβαιοι ότι βρίσκετε τα σωστά προγράμματα οδήγησης κάθε φορά.\n(το λογισμικό ενημέρωσης οδηγών Seagate)\nBlackArmor NAS 110 Συχνές ερωτήσεις ενημερώσεων\nΜπορείτε να περιγράψετε τα πλεονεκτήματα των ενημερώσεων προγραμμάτων οδήγησης BlackArmor NAS 110;\nΤα κύρια οφέλη των ενημερωμένων BlackArmor NAS 110 προγραμμάτων οδήγησης περιλαμβάνουν τη μεγιστοποίηση των χαρακτηριστικών, την ταχύτητα και τη συνολική απόδοση του συστήματος. Η εγκατάσταση των εσφαλμένων προγραμμάτων οδήγησης θέτει το σύστημά σας σε κίνδυνο αστάθειας, απρόβλεπτων σφαλμάτων και μειωμένη απόδοση του Δικτυακή Αποθήκευση και των Windows.\nΤι κάνουν τα προγράμματα οδήγησης συσκευών SeagateΔικτυακή Αποθήκευση;\nΤα προγράμματα οδήγησης συσκευών, όπως αυτά που δημιουργήθηκαν ειδικά από τον Seagate για το BlackArmor NAS 110, διευκολύνουν τη σαφή επικοινωνία μεταξύ του Network Storage και του λειτουργικού συστήματος.\nΠότε είναι η κατάλληλη στιγμή για την ενημέρωση των προγραμμάτων οδήγησης BlackArmor NAS 110;\nΓια να πραγματοποιήσετε όλες τις λειτουργίες του υλικού BlackArmor NAS 110 σας, σας συνιστούμε να ελέγχετε περιοδικά για ενημερώσεις προγραμμάτων οδήγησης.\nΠοιες είναι οι οδηγίες ενημέρωσης για τα προγράμματα οδήγησης BlackArmor NAS 110;\nΤα BlackArmor NAS 110 προγράμματα οδήγησης μπορούν να ενημερωθούν με μη αυτόματο τρόπο χρησιμοποιώντας τη Διαχείριση Συσκευών των Windows ή αυτόματα χρησιμοποιώντας ένα εργαλείο ενημέρωσης προγραμμάτων οδήγησης.\nΕίναι πιθανό να συσχετίσετε τα σφάλματα BlackArmor NAS 110 με κατεστραμμένα προγράμματα οδήγησης υπολογιστή. Οι οδηγοί μπορούν να είναι σταθερά αξιόπιστοι, αλλά υπάρχουν περιπτώσεις στις οποίες ξαφνικά σταματούν να λειτουργούν απροσδόκητα. Το καλύτερο μέρος είναι ότι τα προγράμματα οδήγησης Δικτυακή Αποθήκευση σας μπορεί πάντα να τροποποιηθεί για να λύσει το δίλημμα του φορητού υπολογιστή.\nΗ εύρεση του ακριβούς προγράμματος οδήγησης για τη συσκευή υλικού που σχετίζεται με το BlackArmor NAS 110 μπορεί να είναι εξαιρετικά δύσκολη, ακόμη και απευθείας στην ιστοσελίδα της Seagate ή του σχετικού κατασκευαστή. Ακόμα και έμπειροι, τεχνικοί άνθρωποι με την καλή συνήθεια να ενημερώνουν τους οδηγούς συσκευών BlackArmor NAS 110, μπορούν ακόμα να βρουν ολόκληρη τη διαδικασία εγκατάστασης και αναβάθμισης χρονοβόρα και ενοχλητική. Μπορείτε να κάνετε τα προβλήματά σας χειρότερα μόνο αν εγκαταστήσετε το λάθος πρόγραμμα οδήγησης για το υλικό σας.\nΗ αλλαγή των οδηγών είναι μια πολύ κουραστική και περίπλοκη διαδικασία, οπότε γιατί να μην χρησιμοποιήσετε ένα λογισμικό ενημέρωσης προγράμματος οδήγησης; Ένα εργαλείο ενημέρωσης προγράμματος οδήγησης εξασφαλίζει ότι τα προγράμματα οδήγησης του λειτουργικού συστήματος του υπολογιστή είναι ενημερωμένα και είναι κατάλληλα κατάλληλα για το υλικό στο σύστημά σας. Έχοντας ένα αρχείο αντιγράφου ασφαλείας του προγράμματος οδήγησης σας βοηθά να επαναφέρετε οποιοδήποτε πρόγραμμα οδήγησης που έχει παραβιαστεί στην πιο πρόσφατη έκδοση.\nΑναζήτηση Μοντέλων BlackArmor NAS 110\nΕνημερώστε τα προγράμματα οδήγησης BlackArmor NAS 110 με ένα κλικ με το DriverDoc:


Ορεινός ΒιόΚηπος: Ιουνίου 2014\nΘηλασμός, πληγωμένες θηλές\nΤο πιο σημαντικό δώρο που μπορεί μια μητέρα να κάνει στο παιδί της μετά την γέννησή σου είναι να του παρέχει το γάλα που έχει φτιαχτεί αποκλειστικά και μόνο για το νεογέννητο παιδί της. Τα πλεονεκτήματα είναι πολλά και για το παιδί αλλά και για την μητέρα. Ενδεικτικά αναφέρουμε μερικά πλεονεκτήματα για το παιδί:\nΠροφύλαξη από αλλεργίες, από μολύνσεις, ενδυνάμωση του ανοσοποιητικού του παιδιού\nΣωστή ανάπτυξη των μυών, οστών, δοντιών του παιδιού\nΛιγότερες πιθανότητες να κάνει το παιδί ίκτερο\nΠροφύλαξη από σακχαρώδη διαβήτη, παχυσαρκία, καρδιοπάθειες, μορφές καρκίνου κτλ.\nΕπαναφορά της μήτρας μετά τον τοκετό\nΠροφύλαξη από καρκίνο του μαστού, της μήτρας, των ωοθηκών\nΚαι το σημαντικότερο το δέσιμο, η στοργή, η ασφάλεια που νιώθει το βρέφος μέσω της σωματικής επαφής μητέρας παιδιού.\nΤι γίνεται όμως όταν το μωρό άθελά του έχει πληγώσει τις θηλές της μητέρας; Σίγουρα η λύση δεν είναι ο απογαλακτισμός του. Θέλει προσπάθεια, υπομονή και επιμονή από την μητέρα για να συνεχίσει το θηλασμό. Και οπωσδήποτε πρέπει να διορθώσει τη στάση του θηλασμού. Γιατί το μωρό πιάνει λάθος της θηλές και προκαλεί πόνο αλλά και ερεθισμούς. Αν το βρέφος πιάσει σωστά τις θηλές της μαμάς του, τότε και 23 ώρες συνεχόμενα να είναι στο στήθος, η μητέρα δεν πονά καθόλου και δεν δημιουργούνται πληγές.\nΠροσφάτως, επειδή ο Ορεινός ΒιόΚηπος απέκτησε το πρώτο μικρό αφεντικό του, που σήμερα μετράει 24 ημέρες και επειδή αντιμετωπίσαμε οι ίδιοι το πρόβλημα με τον ερεθισμό των θηλών έχουμε να σας προτείνουμε την ιδανικότερη λύση. Μια κεραλοιφή.. Από την πιο απλή κεραλοιφή μέχρι με σπαθόλαδο ή χαμομηλάκι έκανε θαύματα μέσα σε ένα βράδυ κιόλας με εμφανή διαφορά. Επίσης καθότι δεν περιέχει τίποτα το χημικό το παιδί και να θηλάσει μετά από τη χρήση της κεραλοιφής δεν υπάρχει κανένα απολύτως πρόβλημα, όπως μας επισήμαναν οι παιδίατροι μας. Εμείς βέβαια τη χρησιμοποιούμε και στην αλλαγή πάνας για να μη συγκαεί και μετά το μπάνιο αλλά και σε κάποιες κοκκινίλες ή εκδορές με τα νυχάκια του που προκάλεσε ο μικρός μας. Παντού και πάντα έχουμε μαζί μας το βαζάκι μας!!!!!\nΑναρτήθηκε από Ορεινός ΒιόΚηπος στις 10:19 π.μ. Σύνδεσμοι σε αυτήν την ανάρτηση\nΚρέμα Προσώπου από Γάλα Γαϊδούρας\nΛίγα ml έλαιο Αργκάν, λίγα ml Ρόδι, σε συνδυασμό με ελιξήριο Σαλιγκαριού και μπόλικο κολλαγόνο όλα δεμένα σε κρέμα από γάλα γαϊδάρας και νερό πηγής από τα όρη Βροντούς στις Σέρρες, μας δίνουν μια υπέρχοχη κρέμα και μια πολύ εμπλουτισμένη τροφή για την επιδερμίδα μας, ειδικά τώρα που οι ανάγκες για ενυδάτωση είναι αυξημένες....\nΣε λίγες μέρες από τον Ορεινό ΒιόΚηπο!!!!!!\nΑναρτήθηκε από Ορεινός ΒιόΚηπος στις 7:15 μ.μ. Σύνδεσμοι σε αυτήν την ανάρτηση\nΦυσική Αντιηλιακή Προστασία!!!!!!\nΣύντομα από τον Ορεινός ΒιόΚηπος ένα εντελώς φυσικό λαδάκι για προστασία από τον Ήλιο αλλά και όμορφο ομοιόμορφο μαύρισμα.. Χωρίς χημικά!!!!\nΚαι Καλό μας Καλοκαιράκιιιιιιι!!!!!!!!!!!!\nΑναρτήθηκε από Ορεινός ΒιόΚηπος στις 9:37 π.μ. Σύνδεσμοι σε αυτήν την ανάρτηση\nΣαπούνι και κρέμα από Άγριο Τριαντάφυλλο - Κυνόροδο\nΤα Κυνόροδα είναι οι κόκκινοι - πορτοκαλί καρποί που βγαίνουν μόλις πέσουν τα ροδοπέταλα από μια Άγρια Τριανταφυλλιά. Οι καρποί είναι γνωστοί για την υψηλή περιεκτικότητα σε βιταμίνη C.\nΛόγω των βιταμινών και των αντιοξειδωτικών που περιέχει είναι ένας αντιγηραντικός σύμμαχος που βοηθά στην αναγέννηση του δέρματος, βελτιώνει την υφή του δέρματος, διεγείρει την παραγωγή του κολλαγόνου και διατηρεί την ελαστικότητα του δέρματος. Αποτρέπει την ξηρότητα στο δέρμα και βοηθάει στη μείωση των γραμμών και των ρυτίδων.\nΖητήστε να ενημερωθείτε για τη νέα καλλυντική σειρά:\nΣαπούνι Άγριο Τριαντάφυλλο, Κυνόροδο και Λούφα (για ήπια απολέπιση)\n24ωρη Κρέμα Προσώπου με Έλαιο Κυνόροδου, Αβοκάντο, Αμυγδαλέλαιο, Έλαιο Καρύδας και Βιταμίνη Ε.\nΑναρτήθηκε από Ορεινός ΒιόΚηπος στις 9:28 π.μ. Σύνδεσμοι σε αυτήν την ανάρτηση\nΣαπούνι και κρέμα από Άγριο Τριαντάφυλλο - Κυνόροδ...


Ο ισχυρότερος κινητήρας της Chevrolet των 1.004 ίππων και 10,4 λίτρων - TechWar.gr\nΗ Chevrolet μόλις κυκλοφόρησε τον μεγαλύτερο και ισχυρότερο κινητήρα στην ιστορία της, τον ZZ632/1000. Ο ατμοσφαιρικός V8 κινητήρας των 10,4 λίτρων αποδίδει 1.004 ίππους και 1187,7Nm ροπής, όπως αποκαλύπτει η εταιρεία σε δήλωση τύπου.\nΤο οκτακύλινδρο θηρίο αυτό φτάνει τους 1.004 ίππους στις 6.600 σ.α.λ. και “χτυπάει κόκκινο” στις 7.000 σ.α.λ., σύμφωνα με τη Chevrolet. “Το καύσιμο αντλείται στον κινητήρα με μπεκ ψεκασμού οκτώ θυρών και αναπνέει μέσω κεφαλών κυλίνδρων αλουμινίου υψηλής ροής, των οποίων οι μετρήσεις είναι όλες ίδιες, διασφαλίζοντας ότι όλοι παρέχουν παρόμοια ισχύ”, εξήγησε η αυτοκινητοβιομηχανία.\nΑυτός ο κινητήρας έχει το ίδιο καλούπι με τον προηγούμενο δυνατό κινητήρα της Chevrolet, των 9,5 λίτρων, ο οποίος χρησιμοποιείται στο COPO Camaro. Να σημειώσουμε πως η δύναμη του COPO Camaro το καθιστούσε παράνομο για κυκλοφορία σε δημόσιους δρόμους. Αυτός ο νέος κινητήρας χρειάστηκε περισσότερες από 200 δοκιμές σε δυναμόμετρο πριν ολοκληρωθεί η κατασκευή του. Θα εκτεθεί στην έκθεση SEMA του 2021 που πραγματοποιείται στο Συνεδριακό Κέντρο του Λας Βέγκας τον επόμενο μήνα. Η τιμή του κινητήρα δεν έχει ακόμη αποκαλυφθεί.\nΗ TheDrive ισχυρίζεται ότι ο κινητήρας ZZ572 της Chevrolet θα κοστίζει περίπου 16.000 δολάρια. Οι παραδόσεις θα ξεκινήσουν από τον επόμενο χρόνο και ως εκ τούτου, οι τιμές θα ανακοινωθούν σύντομα. “Αυτός είναι ο μεγαλύτερος, ο πιο θαρραλέος κινητήρας που κατασκευάσαμε ποτέ”, εξήγησε στη δήλωση της εταιρείας ο Russ O’Blenes, διευθυντής της της Ομάδας Performance and Racing Propulsion του ομίλου General Motors. “Ο ZZ632 βρίσκεται στην κορυφή της απαράμιλλης σειράς κινητήρων μας ως βασιλιάς των επιδόσεων. Προσφέρει απίστευτη ισχύ και το κάνει με βενζίνη”.\nΗ κυκλοφορία αυτού του κινητήρα έρχεται σε αντίθεση με τα σχέδια της GM για εξηλεκτρισμό έως το 2035. Η εταιρεία παρουσίασε πρόσφατα τους νέους ηλεκτροκινητήρες της σειράς Ultium, οι οποίοι θα παρέχουν στο ηλεκτρικό Hummer ισχύ 1.000 ίππων.


Watsa-Fairfax πίσω από deal Μαρινόπουλου-Σκλαβενίτη | Mikrometoxos.gr\n12.02.2016 18:22 Την ώρα που οι τραπεζικές μετοχές βρίσκονται στο ναδίρ και το Χρηματιστήριο βιώνει την απαξίωση ένα deal στο λιανεμπόριο έρχεται να επαναβεβαιώσει το έντονο ενδιαφέρον των ξένων για την ελληνική αγορά και τις προοπτικές της. Πρόκειται για τον Prem Watsa και το Fund Fairfax, που σύμφωνα με πληροφορίες βρίσκονται πίσω από το μεγάλο deal του Μαρινόπουλου με τον Σκλαβενίτη.\nΗ κίνηση αυτή από την Fairfax κινείται στο πλαίσιο της εξάπλωσης σε ολόκληρο το φάσμα της αγοράς retail, καθώς έχει ήδη εξαγοράσει τα Praktiker. Πρόκειται όμως και ψήφο εμπιστοσύνης στην ελληνική οικονομία και την κυβέρνηση, με εκπροσώπους της οποίας συναντήθηκε την προηγούμενη εβδομάδα, κατά τη διάρκεια επίσκεψής του στη χώρα.\nΑπό την άλλη πλευρά ο Σκλαβενίτης με το deal καταφέρνει να σπάσει τα τείχη της Αθήναςεπεκτεινόμενος σε μεγάλα σημεία προβολής, αποκτά στην ουσία πρόσβαση στα logistics centers του Μαρινόπουλου και ισχυρό αφανή εταίρο για την περαιτέρω επέκταση.\nΗ εταιρία διοικείται πολύ καλά από τον Ιωάννη Καλαϊτζίδη.


Η προετοιμασία του Φορτούνη, ο γάμος και ο διάδοχος (pic) - Fosonline\nΠαρασκευή, 18/06/2021 23:11\nΟ Κώστας Φορτούνης έχει ξεκινήσει προετοιμασία με τον Ολυμπιακό με στόχο η νέα σεζόν να είναι ακόμα καλύτερη. Ο γάμος με την Ιωάννα και η γέννηση του παιδιού του στο τέλος του μήνα.\nΟ Κώστας Φορτούνης έχει ξεκινήσει προετοιμασία με τον Ολυμπιακό, αλλά περιμένει στο τέλος του μήνα τα χαρμόσυνα νέα. Συγκεκριμένα η σύζυγος του Ιωάννα Καραταχιά (παντρεύτηκαν στις 5 Ιουνίου με πολιτικό γάμο) θα φέρει στον κόσμο τον καρπό του έρωτα τους.\nΤο ζεύγος Φορτούνη περιμένει τον γιο τους με τον Έλληνα διεθνή, πάντως την Παρασκευή 25 Ιουνίου να αναχωρεί με την αποστολή του Ολυμπιακού για την Αυστρία όπου θα πραγματοποιηθεί το βασικό στάδιο της προετοιμασίας.\nΟ Κώστας και η Ιωάννα είναι μαζί τρία χρόνια και σε λίγες ημέρες η οικογένεια τους θα μεγαλώσει. Στις αρχές του μήνα παντρεύτηκαν στο δημαρχείο της Καλαμπάκας, αλλά σε ένα χρόνο θα γίνει και ο θρησκευτικός τους γάμος.\nΗ 30χρονη δασκάλα με τον διεθνή μεσοεπιθετικό του Ολυμπιακού θα ανέβουν τα σκαλιά της εκκλησίας στην Καλαμπάκα και μαζί θα γίνει και η βάφτιση του γιου τους. Κουμπάροι του θρησκευτικού τους γάμου θα είναι παιδικοί φίλοι του ζευγαριού.\nΗ Ιωάννα, πάντως έχει παίξει πολύ σημαντικό ρόλο στην καριέρα του Κώστα, καθώς τα τελευταία χρόνια στέκεται συνεχώς δίπλα του και ειδικά την περίοδο που είχε τραυματιστεί σοβαρά και είχε μείνει εκτός αγωνιστικών χώρων για έξι μήνες.\nΔείτε και φωτογραφίες από τον πολιτικό γάμο που έκαναν ο Κώστας και η Ιωάννα…